Vawlei Pumpi Nih Chaina Hlennak Fahtuk in A Tuar Zia Italy Nih Fiang Ko In A Hmuh Chuah Cang – Onlinenungak\nVawlei Pumpi Nih Chaina Hlennak Fahtuk in A Tuar Zia Italy Nih Fiang Ko In A Hmuh Chuah Cang\nBy chin tawi on December 19, 2020\nValei Pumpi Nih Chaina Hlennak Fahtuk in A Tuar\nRamkhel Interest ruang ah Minung tampi nunthap in thihnak an tuar. Vawilei cung pumpi nih Hi Covid -19 zawtnak pi cu fak tuk in a hnih caah, politic, economic, religious, Social le education a lam kip in a donh khanh dih.\nHi ruang ah Italy Rampi cu Covid 19 in a thimi an tampi nak a si caah, Athi mi pum pawl cu Operation (postmortem) a voikhat a tuahtu ram an si.\nCu ti an thihnak ruang theihduh ruang ah athimi pum pawl cheekup an vun tuah tik i an hmuh chuah mi cu , Minung tampi “Amplified Global 5G Electromagnetic Radiation (အဆိပ်)”ruang ah an thih hi a si. Italy Doctors pawl nih (WHO) nih zulhphung an tuah mi cu an buar. a ruang cu covid 19-ruangi athimi ruak pawl ၏ဥပဒေကိုချိုးဖောက်ခဲ့ကြသည်။\n(Postmortem) tuahnak nawl an pek hna lo caah a si.\nSienctis pawl nih an hlathlai dih hnu ah hi zawtnak hi virus si lo in, thih khawhnak a si mi bactiria phun khat a si thikalnak thilam chung ah a cang mi a si i. Thihri chung ah le thluachung ah i khong in mi athihternak kong cu an phuan cang.\nA Tuah cun Italy cu Virus cu an tei-thihri pehtlaiin thikhal(TB) dah ti lo a dang zei hman a um lo zia an chim.hi zawtnak tei khawhnak tak cu si i thlawm ning cang hi a si tiah an langhter. cucu\nAntibiotics ပိုးသတ် ဆေးပြာ si tlang pawl zuar lo ding le cun Anticoagulatus (Aspirin) dinnak nih hi zawtnak hi i tlawmh ah a tha bik tiah an langhter fawn.\nvawlei pi thinphang ngaiin a tuah tu thawng pang pi cu Italy Sibawi te nih Covid-19 in athimi ruak chung (postmortem) an tuahnak in an hmuh chuah mi an langhter hi a i. cheukhat scientist pawl i an chim mi ning ah cunား (ICUs) cu zeitik hmanh ah a herh mi ah an ruat ti lo.\nTaluk nih mah kong lam hi a rak theih cia ko nain mah kong lam hi a ho sin hmanh ah theihternak a rak tuah duh lo. cu caah hi kong lam hi na chungkar na pawngkam, na in pa chakthlang le na rian tuan hawi hna kha a si khawh chung in theiter khawh i zuam hna.\nCovid-19 cu virus pakhat lawng si lo in 5G ဓါတ်ရောင်ခြည် lawng a ngei mi bactiria pakhat lawng a si zia theihfian cio ah atha.\nThitha a dertuk mi sin ah a bik in akai duh i thihpi khawh zong cu a si tak ko nain, mah dirhmun na phak a si ah ucun, Asprin-100mg * le * Apronicus si lo le Paracetamol 650mg * rak din piak .\nA ruang cu ,ah Kovid-19 hi na thi chung a luh sual ah cun na thluak thi a khal ter pin ah na နှလုံး le na cuap ah thli(thaw) a phan kho lai lo. kha t na tha bat i na thaw chuah ding a um lo ah cun thih a fawi te.\nItaly Doctor te nih WHO i An protocol cu an zul duh lo ai. Tak pum cung i kan ke dong le a dang pawl cu an check tik ah kan thi kalnak kan thi lam kha tikhal nih a kham caah kan thikalnak lam thrombi pum chung ah thli a tamtuk zia kha an humh.\nMah Testan tuah i an thei hnu ah Italy ngandamnak Zung nih cunCovid-19 si an thlawmh ning cang cu an thlen i Aspirin timi sii cu a zawmi poah dinter an si. 100mg le ampromacus pek an thok fawn hna. cu nih cun mizaw a dam ter deuh hna i athatter fawn hna.\nItaly Sizung pi i a thlawmhmi Minung Nikhaat ah 14000 leng cu sizung in an chuah cang i an mah le na inn cio ah an kir kho cang tiah theih a si.\nPost by Aye AyeNwe\n#Credit,Ko Swe Lwin


Myanmar Ram ithim Tthan Dingin Haltu Hna Hruaitu Upa Pahnih Hna Cu Cei Cik Cekin Daan An Tatt Hna – Thechinlungnews\nMyanmar Ram ithim Tthan Dingin Haltu Hna Hruaitu Upa Pahnih Hna Cu Cei Cik Cekin Daan An Tatt Hna\nPosted By: hrangliankap November 14, 2020\nUSA ram pical hmanh an buai tuk ve ko Myanmar ram khua le ti khawsa mi ca ahcun an mawh lo ti ve awk zong a si ko\nMyanmar ram ah ithimnak um tthan seh,tutan kan ithimnak cu a hmaan lo tiin November 11 ah khan minung 50 hrawng nih Naypidaw Union Election Commission zung hmai ah duhlonak an rak langh ter i hi hna lak ah hruai tu tiah an zumh mi minung pahnih cu November 13 ah hremnak (dantatnak) an pek hna tiah Naypidaw Ottara Thiri Myone Court nih nawl an chuah.\nMyanmar ram ah thimnak um tthan seh tiah duhlonak langhter tu lak i hruaitu a si mi U Zaw Oo le U Nyi Aung cu hremnak pek an si i, thla khat chung thong tla ding in an kong an caih piak hna Dan an Ttat nak he pehtlai in pohmah 19 hmang in dantat an si.\nOttara Thiri Myone Court i biachimtu Daw May Suh Mon nih cun “Myanmar rampi thimnak um tthan ding in duhlonak langhtertu lak i minung pahnih cu November 13 ah pohmah 19 in dantat an si i, thla khat chung thong thlak an si lai. Biaceihnak zung an phanh hnu ah an thil tuah mi hi phungbuar a si tiah chimfiannak an ngeih hnu ah dantat an si” tiah a ti.\nHi konghe peh tlai in minung 50 renglo a rak chuak mi mipi hna hi USDP party member le UDP party member an si i, hi mipi hna lak ah an hruaitu le hi kong in hramthoktu tiah an puh mi, mi pahnih lawng hremnak pek an si rih. Midang pawl cu hremnak an pe te lai maw ticu theih a si rih lo.Kawlram zia tawn hi cu!!!(VOM)\nBe the first to comment on "Myanmar Ram ithim Tthan Dingin Haltu Hna Hruaitu Upa Pahnih Hna Cu Cei Cik Cekin Daan An Tatt Hna"


Donald Trump sinah RC hruaitu nih ca akuat, US mipi A phawhhrawk dih hna – Thechinlungnews\nDonald Trump sinah RC hruaitu nih ca akuat, US mipi A phawhhrawk dih hna\nRC hruaitu nih Donald Trump ca a kuat mi nih US mipi alau ter dih hna.Zarhte ni ah President Donald Trump sin ah open letter in ca a kuat, a ca kuat mi hi a tam tak tak tlamtling tial ding cun a tamtuk deuh caah a tawinak le a biapi deuh kan hlawi lai.\nA ttial mi nih hin us mipi thinlung a sukkhai dih, ti a si.\nA tial ning in “Vawlei ramkip cungah Dictator a si ding mi an rak chuak luaimai lai, US hi Tthangthar seino, hngakchia pawl an tthanglianh nak ding caah kan ram US hi duh nung a si ti lo,\nAtu kan dirhmun dingning in cun kan hmaiah muihnak chah tuk nih a kan hngah, a kan bawh ttih a nung tuk hring hran tiah a ti.\nUS hi ram dang kut tangah kan um cang lai. buainak tampi US ram chungah kan tong lai. Nu le mino caah zalawngnak lamh chih piak a si lai i, zumtu caah buainak fakpi a chuak lai i\nkan ram nih kan i tlaih mi phunglam, phunghram hi thleng a si dih lai i, thil tha lo dang a phun phun tampi a tlung lai, atu a tlung mi thil zong hi na hmuh dih ko hi, US dirhmun cu na theih dih ko kha,\nCucaah Mr. President, mah thil a tlung ding mi hi veng/huppheng,dirkamh ding in nangmah lawng na um i, caan tlawmte lawng a um cang.US mipi hi na hmaiah kan kal lai, tiah a ti.\nUS ram chungah eihmuarnak, Court si seh, ralkap le palik sihna seh, mah vialte hi hrawh dih ding in lam an kawl lio mi hi veng kho ding in na kut ah power a um mi kha hmang cang law ti kan nawl\nThiangzau nih US ram le mipi hruai ding cu zanmang manh awk zongah kan duh kho hrim hrim lo e a ti.\nKhrifa buu kip zong nih kan in duh mi na si pinah us mipi tam deuh zong nih kan in duh, Mah bantuk in hlennak le lih a um khawhnak ding caah a hlan kan in rian an rak tuan cang, tiah a chim chap rih.\nphunglam hmang in na phisin kho lo men, Pathian nih an um pi i, a ka Tthawngter tu ah cun zei poah ka tuah khawh, ti asi kha.\nAtu hi na caah, caan tha, biakhiahnak tuah ding in caan na ngeih mi cu a si. America hi na veng lai lo maw? na humzual lai lo maw tiin, President Trump cu ralkap hmang in US a rawk ding mi hi veng ding in President sin ah nawlnak ca a kuat. Source-Theepochtime\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh khawh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna. ..Nan dihlak cungah thinlung takin kaa lawm.\nBe the first to comment on "Donald Trump sinah RC hruaitu nih ca akuat, US mipi A phawhhrawk dih hna"


Ronaldo Le Messi Nih Goal Hnih Veve An Khumh Nain Teinak An Hmu Hlei Lo – ZINGHMUH NEWS\nRonaldo Le Messi Nih Goal Hnih Veve An Khumh Nain Teinak An Hmu Hlei Lo\nFebruary 3, 2019 February 3, 2019 by David\nTulio vawlei cung bawlung chuihthiam hna lak ah minthang bik le mipi zong nih an uar bik hnami bawlung chuih thiam pahnih hna cu tulio Juventus club ah a ummi Cristiano Ronaldo le Barcelona club ah a ummi Lionel Messi hna hi an si ko. Zahan zaan an bawlung chuihnak belte ah an mah lei kap in cun an club ca ah goal hnih veve zong an khumh khawh ko nain teinak belte an hmu kho lo.\nJuventus le Parma an chuihnak ah Juventus hmaikal le goal sut tu bak a si vemi Cristiano Ronaldo nih an club caah goal hnih bak a khumh lengah Daniele Rugani zong nih goal khat zong a beet chap rih ko nain an neihmi goal thum cu Parma lei in Antonino Barilla le Gervinho hna nih an cham khawh ve hna caah teinak hmu loin an i tluk diam ko.\nCu ve bantuk in Barcelona le Valencia an chuihnak ah Messi nih goal hnih bak a khumh ve ko nain Valencia lei in Kevin Gameiro le Daniel Parejo hna nih goal khat ve ve an khumh ve ruangah ah an nih zong an i tluk bak ve. Messi nih hin an chuihnak in minute 39 ah goal khat le minute 64 ah goal khat tiin goal hnih bak cu a khumh ko nain Barcelona lei in Kevin Gameiro nih minute 24 ah goal khat le Daniel Parejo nih minute 32 ah goal khat a khumh ve.\nA sinain Juventus tu cu Barcelona nak in an van rak ttha deuh saumau ko, a ruang cu a tutan an chuihnak ah i tluk ko hna hmanh sehlaw a pahnihnak dirhmun in Napoli club cu mark 11 bak in an lonh cang hna. Barcelona belte nih cun puaikhat an chuih hnu ah a pahnihnak dirhmun in Atletico club cu mark ruk lawng in an lonh khawh ve hna.\nHOME, SPORT February 3, 2019 February 3, 2019 by David


Media Luhter Lo in Palek le Cozah Minung 285 nih Ekah 676 Chung Innsakmi le Dumhau An Hrawh Lai timi le Hakha Sangthar Samhning ah Ka Hmuhning – THE CHINLAND POST\nMedia Luhter Lo in Palek le Cozah Minung 285 nih Ekah 676 Chung Innsakmi le Dumhau An Hrawh Lai timi le Hakha Sangthar Samhning ah Ka Hmuhning\nAugust 1 Cozah nih 676 Ekah Hrawh tikah Media luhter hrimhrim lo ding biachah/ TCP\nSalai Josephbawi| 2019 August 7| Hakha thanchonak le a herh caah Chin ramkulh Cozah nih Sangthar samh dingin Cawbuk leikap Ekah 676 hmunhma cu caan tlawmpal ah innhmun peknak ding timhtuah cuahmah a si cang. Cu ka phungning lo sakmi inn pawl thehnak ahcun mizapi hmurka a simi media pawl theihter lo le luhter lo in Cozah palek, meithat, Cozah riantuantu hna le sangkip in thimmi minung (285) nih August 9, 2019 zing sml 9am ah kan hrawh cang lai tiah Cozah riantuantu pakhat sin in theih a si. (August 5 Cozah Vuanci le Biaknak lei upa meeting hnu ah a nicaan an thawn i a caan theih a si rihlo). Ekah 100 samh lio siseh, atu Ekah 676 zong ahhin buaibainak ngaingai Hakha dirhmun cun kan ton. Hi kong ahhin Chin media Cozah nih an kan pehtlaihning le Hmailei zeitin dah kan kalpi awk a si timi ka hmuhning ka van langhter ve.\nHi samhnak kongah Pupa ram min put in mah dumhau le mah innhmun a humhakmi phu le pupa ram ngei taktak kan si a timi phu nih an duhning langhternak zong Jan 25 le August 1 ah siseh a herhningin thawngfianhnak hna zong an tuah. Hi thil kong ahhin Hakha hrambunh Lothlo Phu lawng nih abik in tuanvo lak in cawlcang a si. Hi Lothlo Phu hi lo a thlo taktak le dum a tuah taktak mi minung zeitluk dah an itel hnga ti cu zapi theih a si ko lai. Hi cawlcanghnak ah Hakha ah zatlang phu aa timi Chin Youth Organization, Chin Youth Organization, Khuanu khuapa le sangkip mino phu zong nih aw-aan pakhat hmanh chuah a si rih lo. Chin miphun nih nuhrin covo bu nganbik kan ingeihmi Chin Human Right Organization hmanh nih dai tein a um. Hi kong vialte hlathlai ahcun ekah 676 hmun ah pupa ram ngeitu aa timi minung nih zuarmi dum caw le innhmun acawtu le Cozah vawlei tahzung lila nih tangka phalh in tahpiak an tam tihi a si.\nAugust 1, 2019 Hakha Cawbuk Hmunhma kauh Lungtlinlonak Langhter/ TCP\nEkah 676 Vawlei Cozah tawlrelmi cungah thazang a pemi an um bantuk in ningcang lo deuh in a timi zong um a si. NLD Cozah a kai hnu 2016 kum in tutiang innhmun an samhning zoh tikah mizapi lei in lunghrinnak le lungfianlonak tampi a um ve. Mizapi hmurka a simi Media an hrial. A ruang a um men lai, Mizapi lei nih an kan chimhmi kan phozar tiktu ahkhin Cozah an kan doh ti lei in aala mi Cozah riantuantu le Vuanci tampi an um. Atu bantuk in buainak bantuk in a um lengmang mi zoh ahhin Hakha khua kan kauh lai kan sersiam lai ti tikah ahhin Cozah nih Hakha mipi teltumnak le ceihhmaitinak lam a kawl duh lo ruang ah a si ko lo maw tihi ruah awk ngai a um. Tutan zong tampi ka telh ko hna a ti lai nain Cozah nih tlaih khawhmi minung lawng an sawm an ton lengmang hna caah a si tihi hmuh khawh a si.\n2015 kum Hakha puicim ton hnu in Hakha khuapi serthannak le tungvang kauhnak caah siseh, kum saupi innhlang le inn ngeilo in a ummi thialkam chungkhar hna caah tiin ekah (100) hmunsamhmi cu a soktu minung 804 nih camcawhfung zuh in Chin ramkulh Cozah nih February 14, 2018 ah a rak pek bal cang. Cu lio ahcun hmun a sok khomi cu (1) Inn ngei bak lo, inn hlang in Hakha ah kum hnih nak tam a um cang mi. (2) Inn ngei lo mi harsa nuhmei (nu nih chungkhar a hruai i fa le he inn hlang in a um mi). (3) Hakha ah a ummi Pastor inn ngei lo. (4) Cozah rian tuan in pension a la mi inn ngei lo an si lai ti a si. A soktu 804 lak ah innhmun minung 273 nih an ngah. Cu lio a soktu hna chungkhar sining chekfelnak kha ningcang tein Cozah nih a zohfello caah thilthur hnawm tete aa tel ve i zapi zaran nih buaipi ngai a rak si. Bianabia ah pastor 84 nih an sok ve i minung 21 nih an ngah. Cu a ngahmi chung ahcun Pastor zong a sihuaha lomi le a nupi min hna in a sokmi hna zong um a si. Motor le inn tha lo tha a ngei cang mi hna nih an ngah men ko. An inn ngeihmi cu anmah min in a rak um lo cang ahcun a ho cio nih dah kan rak theih hnga mu. Tawlreltu hmanh nih an itheihter duh lo cu tiah soisel a rak tong ngaingai.\nHi Ekah 100 samh lai ahhin Hakha khuathar le Cozah zong an buai ngaingai. Vuanci Sui Thio, Hluttaw Speaker Pu Zo Bawi le Pu Thla Hre nih tha tein an theih bik lai. January 6-20, 2017 kar ah Cozah nih inntek Khuathar ceihhmaipinak le khuakhantinak um lo in hmunthar samhnak lam an rak chunh cang. Cu lawngah Hakha khuathar nih vawlei a dawr caah ngol dingin Cozah cu an ti hna. Cozah lei chim ve ningah 2016 kum dih siseh a tutiang Khuathar he meeting voi (4) leng kan tuah cang caah ti le Khuathar nih lam kan chunhpiak u nan ti an ti caah pei kan chunh cu tbk bia chim a si ve hoi. Cozah nih tangka pakhat hmanh chiahpiakmi um lo in Innhmun ca thawhmi tangka lila in lam, hlei le mei vialte tuah a si. Hluttaw Speaker Pu Zo Bawi nih tangka a pe khomi lawng innhmun pek nan si lai ati ti hna in biachokvai a rak chuak. Cu lio Ekah 100 hmunsamhnak Cozah committee ah Convener – Chief Minister Salai Lian Luai, Chairman ah Vuanci Sui Thio, Vice Chairman ah Vuanci Mang Hen Dal le Vuanci Isaac Khen, Chungtuan ah Pu Thla Hre rak thim an si. A sinain Hakha Khuathar he boruak athatlo tikah committee cu Vuanci Isaac Khen le ramkulh uknak zung u Piangcho nih nawlngeihnak a rak chuh hna. Committee adang tein an kalpi i zaran lunghrin bu in camcawhfung phawtzamhnak in rak tuah a si. Anmah pahnih hi an eihmuar ruang ah maw hitin an si hnga ti zong ruahphah a si. Cu lio Hakha khuathar an buainak aruang bik cu Khuataw lei in lam an cawh ahcun Hakha Khuathar aa tolh lai tiah Khuathar upa cheukhat nih an chim. A sinain aruang bik cu Cozah nih ningcang tein ceihhmai khuakhan tinak tuah le buaktak tein loram ngeitu hna a chonbiak hna lo caah a si tihi hmuh khawh a si. 2018 kum dih lei lawngah ekah 100 samhnak cu tawlrel khawh a si.\nCu bantuk Cozah lei nih innhmun thitha an samh khawh lo ruangah innhmun man le innhlanman a kai chinchin ve. Culio i Pyidawta Tleicia Pi Duh Sung inn(atu Irrawaddy Bank) cu sing 5500 a rak phan. US Washington DC le US ka dangdang state inn nak in a man a fak deuh rih. Cu pawngkam inn cu sing 11000 tiang a phanmi inn an um len. Cu nih a chuahtermi cu mirun sifak thleidannak, firnak le sifah chinnak a chuahter. Innhmun a ngahmi pawl nih kumkhat hnih arauh bak in Ekah 100 hmun innhmun cu an zuar len. Acheukhat cu an zuar cang caah innhmun na ngah cang tinak catlap hmanh July 12, 2018 tiang chuah a theilomi an um ti a si. (cu tiang ah minung 51 nih an chuah rihlo).\nCu manfawi tein ngahmi innhmun pawl cu Mirum pa kut ah a phak tikah mirum pa nih a duhpaoh in Hakha innhmun man cu a mersan chinchin. Sifak santlai lo caah sing 100 tal ngeihlo ahcun innhmun aa ngei khko tilo. Cu tikah acheu nih mah ram a si lomi zong pupa ram tiin kulh in zuar, hakkaumi nih phungninglo zuarmi dum tampi cawk, cu innhmun le dum tampi cawmi nih pupa ram a si tiin aupi, pupa ram a ngeitaktak mi tu kha lih ah a cangmi minung tampi hmuh an si. Vawlei ei bak in an vawlei ngeihnak chiat aa rak serh ngammi Chin kan pi kan pu hna lungput ziaza zong a zorter ngaingai. A tutiang kan cozah nih Tlangcung miphun hna kan nunphung le kan pupa vawlei kan ngeihmi ngalhpinak hrim a kan tuahpiak duh ve lomi hi ningcang ten rak tawlrel ciami Kawl ruahnak cu a si ve. Cu tikah ka lawngin Pupa ram kan tit awn i ataktak buainak a chuah ah inntek miphun sungh lengmang a si ko. Cu nih a langhtermi cu miphun pakhat kan sinak in zeihmanh tawlrelnak nawl kan ngeilo zia a langhtertu pakhat a si ve.\nEkah 100 buai lio ahkhan cun License pungsan (1)(7) le adangdang pakhatkhat a ummi paoh cu ruahpiak ding, zeihmanh license a ngeilomi dum le hmun cu chuh tawp ding, Khawlettaw ayasit timi pengkomh bawi nih pekmi cu chuh lo ding, pupa ram a si ahcun tanpinak pakhatkhat he a herhning in ruahpiak ding tiin le a ralaimi caan ah Cawbuk, Nuai hna ah inn hmun tampi samh a si lai caah aho hmanh innhmun ngahlo in nan um lai lo tiah Ramkulh Sipin hmu Pu Thla Hre siseh, Pu Zo Bawi pumpak hrim nih February 14, 2018 hmun ekah (100) pek lio ah a chim.\nHakha ekah (100) onhnak in zarhhnihthum hmanh a rau lo. Vice President Henry Van Thio nih Hakha ah hmun 1000 rak samh than u a ti tiah Hluattaw Speaker Pu Zo Bawi nih March 5, 2018 ah The Hakha Post ah a chim. Cheukhat theihning ah Ekah 500 fai cu Hakha Khuathar le Vuanci pawl umnak inn kar ah samh a si lai bantuk Cawbuk lei an samh lai bantuk in thawng cu a leng colh ve. Khuathar lei tlam a tlinlo tikah Ekah 676 Cawbuk lei timhtuahnak an ngeih than cu a si. Cu hmunthar samhnak rianthoknak hi Sipin Pyinehmu Pu Thla Hre maw rian an khinh, Vuanci dah direct a kalpi colh hnga tihi mizapi nih fian a si lo. A sinain 2018 kum dih ahcun Drone he GPS he Hakha cawbuk ca Town Plan an tuah cuahmah tikha Sipin Vuanci sin in theih a si. Cu chung vialte cu Cozah nih Pupa ram le dumngeitu a chonbia tu committee, lam hlei le mei a tuahtu, tangka kawltu le hmunhma petu tiah committee pali a rak ser cang.\nCu chungah Cozah nih Pupa ram le dumngeitu a chonbia tu committee tiah thimmi upa hna hi Hakha khua nupa aa timi loram umtuning thiltheicia ngaimi an si tikah dum ngei le ramngei aa timi hna cu chonhtlak ruah dawh an si lo. Vuanci Soe Thet nih a orhlei kut ah a hmanmi zong an um nain mi an tlai kho ngaingai lo. Cozah zong nih Lothlo phu aa timi le pupa ram ngeitu aa timi hna zong lungsau tein a ton duh hna lo zong aa tel. Cucaah caan tlawmpal January 25, 2019 ni ah Hakha Lothlo phu cu lio Rev. Hrang Kil le Pi Za Tlem hruaimi hna nih duhmi langhternak (sandahpiah) cu an tuah colh ve. Cu i abik an aupi mi cu Pupa ram ngeihmi ngeihthainak, 1984 le 2018 upadi ningin riantuan u tinak, Pu Zo Bawi nih inntha sakho le tangka pe kho lawng hmun pek ding a timi hi mirum le sifak thleidan a si pin ah sifak thlanglamh a si timi le Cozah nih pupa ram ngei hna theihternak tuah lo in hmunhma nan chuh ti ruang bik khi a si. Cozah lei nih mizapi tonnak kan tuah, bia kan ruah ko hna nain anmah duhmi le chimmi lawng bia an itlaih. Kanmah chimmi zei an rello tiah an ti i nizan adonghnak August 1, 2019 tiang Chin ramkulh Cozah nih Upadi ning in ka tuah lai ti lawng a chim ve cang. Cawbuk sangthar samhnak hmun ahhin hmun tha tein a ngeimi minung 8 lawng an si i adang ningcang lo sakmi inn 135 cu upadi ningin kan nor hna lai, pupa ram zong siseh, vawlei lawng timi zong siseh upadi ningin ti cu July 10, 2019 Chin Ramkulh Thawngfianhnak ah Vuanci Soe Thet nih a chim cang.\nMay 3-August 3, 2019 ni 60 chung 676 ekah chung ningcang lo in nan sakmi dumhau le inn vialte hrawh dih dingin ralrinnak siseh cheukhat hna cu sualphawt tazacuai voi 4-5 leng an chuak cang. Lothlo phu leikap zong in hi thil kongah kan dai hrimhrim lai lo, ngol kan tim lo ti a si ve tikah zeitin dah kalpi ah atha hnga tihi ruah ngaingai ahaumi a si. August 5 ah Chin ramkulh Cozah le Pastor pawl tonnak ah August 12-31 tiang soknak form ap ding le phungninglo in asami paoh August 17 ah hrawh dih ding tiah theih a si.\nHi kong he pehtlai in August 1, 2019 9:00-11:30am Cozah meeting pakhat ah an chahmi cu (a) 676 Ekah Chungah Phung ninglo in Inn a sami hna hrawh ding ah Palek thazang (50), Meithattu thazang (30), Sipin le Committee chungtel minung (50) le Motor (3), Peng Tawlreltu (7), Peng vawlei tahzung minung (6), Peng Milurelnak zung(lahwahkah) (6), Peng thingram zung minung (6), Siizung Mizaw phorhnak motor (1) le azultu (2), an zapi minung ( 207 ) in hrawh ding, (b) Hakha Sang (8) in Cawbuk sang minung (11), Dawrthar in minung (24), Pyidawta in minung (11), Khuahlun minung (4), Dawrhlun minung (4), Khuathar minung (8), Hakha thar No.1 minung (4) le Hakha thar No.2 minung 4 an zapi ( 78 ) zong kal ve ding. (c) Head Speaker (7) ken ding, (e)Ekah (676) Hrawh chungah mi zei Media hmanh a luh in luhter hrimhrim lo ding (f)Mah Hrawhnak Caan cu August 9, 2019 Zing Sml 9:00am Lam C (Road-C) tanglei lam in thok ding a si. Hi ka ahhin ruah awk a ngai a simi cu Mizapi hmurka a simi Media hmurphih hi a si.\nEkah 676 biachahnak ning “(e) Ekah (676) Hrawh chungah mi zei Media hmanh a luh in luhter hrimhrim lo ding timi” Zaukphung Cozah asilo ah Mizapi Cozah aa timi NLD Cozah i a lungput hi ruah awk ngai a si. Ekah 100 buainak siseh atulio Ekah 676 buainak siseh Media sawm kan tong ballo, a dang tein thawnghalnak tilo ahcun. Hakha khuapi sernak ah Cozah lei in thawngfiang an kan theihter ve lo tikah thil sining tampi mizapi sin ah thawngdik kan pek khawh lomi tampi a um. Mizapi lei thawng kan zamh a si ah le Cozah nih nan kan doh timi lawng an chim theo ve. Cu nih a chuahtermi lunghrinnak nih izumhlonak, Cozah cawlcanghnak ah iteltuam duhlonak le sianlonak lungthin hi a chuahter ngaingaimi a si. Tulio kanmah he aanaihbik Laizo buainak, Hnaring hmunhma buainak, Matupi pengkomh zung buainak, Mindat NLD zungsaknak, Kanpetlet vawleitang thil chuakmi buainak, rihkhawdar Hualngo pawl puai buainak tbk zoh ahcun Cozah nih mizapi he hmaitonh in biaruah ti taktak a tuah ballo zia hi a lang ngaingai. Cozah duhmi lei a chim khomi, Cozah awthlum a chim khomi minung he lawng thutti le khuakhan lawng duhnak zia hi eihmuarnak lungthin le hramhram uknak ngaingai cu a si. Tutan thil a cang dihmi zong hi Cozah nih lungsau le tha deuh tein mizapi he ton biaruahnak ngeihbu le zapi lei zong nih athabik in ruahnak pekmi cungah kal sehlaw a tluan dih lo hmanh ah thil dawh ngai a chuak khodingmi a si. Hi bantuk in a kalpeng rih a si ahcun thil poipang a tong kho ngai dingmi dirhmun a si.\nLaimi cu Lo le dumhau in paw arak cawmmi kan si tikah pupa ram timi tlangram le bilram ngeih cio a si. A bit le akau lawng aa tlau lai.Vawlei ruang ahcun zungkhat det zong a duhbak lomi miphun kan si. Hakha dawh le kauh cu duh cio a si. Cu kan duh ruang i Pupa ram te hna cu tiah zeirello bia kan chim sual i Cozah kalpimi lawng hruh tanh in kan tanh ahcun miphun tlaunak a si tiah ka ruah. Dumhau ngei le Pupa ram ngei hna zong nih media in zapi sin an chimi cu tha tein kan chimh hna sehlaw kan siantuk, kan cotawk cu kan co ve awk a si. Cu silo in mirum pa rumchinnak a sibel kan duh lo tihi an chimi a si. 2019 July 31 ah Pupa ram ngei tiah aa ti i lam zawh in duh lonak an langhtermi cu kannih Hakha Khuahlun kokek ram ngeitu taktak (Zatuak 95%) kan lungput a si lo. Kan pupa tlangram (Sathek telh chih), kan pumpak pupa ram, zei bantuk kan ram pohpoh bu pakhat khat nih siseh, pumpak pakhat nih siseh, hman an herh ahcun Hakha Khuahlun kokek ram ngeitu le thingram Committee he zoh in hnatlaknak ngeih hnu ah hman ding tiah Hakha Khuahlun Kokek Ram ngei hna 2019 August 4 ah tonnak ah an chim i biathanh zong an chuah.\nHakha Sipin Area 43.9 Map/ Pu Thla Hre fb\nLicense tuah in dumhau a ngeimi hna zong tazacuai an tong. Hihi Cozah vawlei tahzung le Vuanci zungkar ah zawng parathlei in mipi hi an kan thleimi tawn ko lo maw? Ka hawinu nih a ka timi cu kan dum ekah 300 kha Vawlei tahtu zung pa nih a mah tah in a tah i hmun 7 a zuarh hna tiah a ti. Tlawmpal ah Cozah nih Ekah 676 ah aa tel an ti hna caah Cozah Vawleitah zung riantuan pa le a cawtu an buai ngaingai tiah a ka ti. Cu lawng a silo Ekah 676 chung ahkhin pakhat pa nih ekah 3 kha NGOs a tuanmi pa a zuarh i innhmun 12-13 ah acheu le azuar. Tlawmpal ah cozah nih an chuh lai tikah zeitin dah a tuah te hnga?. Thil sining an theih lo ruangah nunchung ca an khonmi Kawlram tangka in sing 300-1000 kar a sung dingmi minung tampi um a si ve. Cu ruangah Mizapi a kan buaitertu cu Vawlei tahzung riantuantu le thweoke riantuantu hi an si bik. Cu nihcun Cozah term khat hnu term khat aa thlengmi Vuanci le mizapi kar riantuannak a buaiter pengmi hi a si.\nEkah 100 kauh lio\nAdonghnak ah chim ka duhmi cu Hakha hi Hakkau a silo ah Hangkha tiah a min kan thlennak hnga lo a biapi. Chin ram khualipi a si lawng a siloh! Chin miphun khualipi a si ve ding ahhin kan izuam a herh. Chin ram pengkip minung nih Hakha an phanh duhnak ding le innhmun fawi tein an hmuh ngah ve i Khuapi ngan, khuapi dawh ah kan ser dingin a biapi ngaingai. Hakha kek lawng nih Hakha kan hruai awk a si, pupa ram kongah kanmah nawl a si ti zong hi a si thlu awk a si lo. Hi bantuk hmunhma buainak lengin adangdang miphun karlak buainak a chuak len rih te lai. Cucaah Hakha kek aa timi hna, Biaknak lei hruaitu hna, sangkip hruaitu hna le zatlang bu hna hmunkhat in teltum khawhnak b user in rian kan tuanti thiam a herh ngai. Biaknak lei le Khua nupa lawngin aza ti lo. Cozah lei zong nih hi bantuk khua ca rian an tuan tik zongah an theih lomi tampi a um ve. Mizapi teltum khawhnak ding le ceihhmai khawhnak ding lam an kan kalpi taktak a hau. Upadi timi cu minung nih kanmah caah kan tuahmi a si i buaibainak achuahter chin tu ding a si ahcun hruhhruh hranghrang in itlaih awk a tha dih tawn lo. Cozah cu mizapi nih kan cawmmi hna kum 5 chung kanmah ai ah rian a kan tuanpiak chungtu kan sal an si. Acheu nih Cozah pi doh cu a si kholomi a si ti biachim hi kan hrial deuh ahau cang. Cucaah mi tlawm-u ruahnak zong kan namnehnak hnga lo le mi tam-u ruahnak lawng lak silo in thil ningcang tein a kal khawhnak hnga caah azalong mi Hakha lairel bu bantuk kan herh ko rua.\nTutan 676 ekah kong cu Cozah caan a dihdengmi nih an norchih men lai nain Hakha hmailei zeitin dah kan kallai ti lei kaptu in khua kan ruah ahau. Media zong hi mizapi hmurka a si caah Soiselnak ca tial paoh ah doh a silo i mizapi caah thiltha a chuah khawhnak hnga hmang cio ko usih! Aho paoh nih atulio 676ekah Hakha thil a cangmi hi Hakha le kan Chinram thanchonak caah a si timi ruah bu in lungcan i pe ko hna usih. Khoika lei phu hmanh ah tanhhleimi ka ngei lo. Hakha khuatungvang kan samhmi cungah lawmh a um zungzal nain hi thil kan tuah pah in sifak santlai lo ngaihchaitnak le ramngeitu ngaihchiatnak le hmailei Hakha mizapi karhlannak caah ceihhmai khuakhang ti deuh kan herh i cu khuakhannak caah cun Hakha Lairel Bu bantuk kan herh ka ti duhmi a si.\n(TCP ruahnak, Hmuhning silo in Catialtu Pumpak ruahnak a si. )\nPrevious Matupi Pengkomh Zung Sing 1700 Dih In Saknak Ding Inn Killung An Chiah Cang\nNext Paletwa Peng Ah Pehzulh In Bomb Kah Thawng An Theih Caah Khuami 200 Leng An Zaam


Hluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo — Salai Ephraim Thawngpang\nHluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo\nChin ramkulh cozah nih nikum ah satil sehtu cenghngia a kap kho i a van chuahpi kho mi cu tangka thong sawmnga laksawng kan in pek hna lai tiah media in thawng an rak thanh nain a taktak ah an pe kho than lo.\nSatil a sehtu cenghngia a kap kho i a lu le a mei he a van chuahpi khotu cu laksawng tangka thong sawmnga kan in pek hna lai an ti ca ah kan khua caw a seh mi cenghngia ka kah i ka van chuahpi nain Chin cozah nih ‘kan ceih mi a si ko nain laksawng kan pe kho than lo’ an ka ti, tiah Hakha peng Langpho khuami Pa Peng nih Februay 15 ah The Hakha Post ah a chim.\nHluttaw nih kan ceih nain a tuanchuaktu ding Uknak lei Zung (Htwe oh) lei nih an tuah khawh lo ca ah kan pek khawh hna lo mi a si” tiah Hluttaw Chairman Pu Zo Bawi nih The Hakha Post ah a chim.\nHi kong he pehtlai in Pa Peng nih Cozah nih tha tein media ah an thanh mi a si i an pek khawh rua lai tiah kan ruah. Cun tangka duh ah si lo in kan satil an seh tuk tik ah khuate lei ah kan ton mi hi cozah zong nih kan theihpiak ve hna seh ti kan duh tiah a chimchap.\nTagged Hluttaw Chairman Pu Zo Bawi Nih Cenghngia Kap Mi Phaisa A Pek Duh Than Hna Lo\nThinphang: August 19 Ni Cu Halkha Khuapi Chungah Zei Bantuk Tahhram Nak Dah A Phan Te Lai? →\n← NLD cozah a kai hnu ah Kan Hakha NLD nih Chinmi/Chinram caah zei an tuah timi hi zoht’ih hna usih.


***Vakok.Lian***: A Ram Le Dinnak Kawl Hmasa\nA Ram Le Dinnak Kawl Hmasa\nMathai 6:33 zei dang vialte nakin Pathian Pennak le zeidah tuah hna seh ti a kan duh timi kha biapi deuh in ruat u law thil dang vialte hna zong hi an pek ṭhiamṭhiam ko hna lai\nNifatin kan phan bik ton mi hi a hram pi in cun: ei awk, hnipuan fenhaih le inn le lo kongah a si bik ton. Khatlei in chim ah cun vawlei cung thil le ri kan ti khawh. Kan pumsa nun him nak caah kan kawl dih. Asinain, thlarau zungzal nunnak caah hin (seriously in) zei kan tuak theng lo. Pathian nih biapi deuh in a chiah mi kha kan mah nih biapi ah kan chiah lo i, Pathian nih biapi lo deuh in a chiah mi tu kha biapi bik ah kan chiah. A ngaingai tiah cun, nifatin kan herh mi vawlei cung thil le ri hi afapa Jesuh thih hau lo in fawi tein a kan pek khawh mi le a kan tuah piak mi asi. Zungzal nunnak tu hi cu, fapa ngeih chunh thisen le nunnak liam tiangin pek mi man sunglawi bik mi asi. Nihin ah fawi tuk in vanram ka kai lai tiah kan chim dih! Asinain, nifatin kan nunnak i a herh mi vawlei cung thil le ri, fapa ngeih chuih zong thih hau lo in fawi tuk in pek khawh ko mi tu kha cu, Pathian nih a ka pek ko lai tiah kan chim ngam lo. Zungzal nunnak ca i zumh (ngam) nak le nifatin kan herh mi ei din awk, fenhaih awk a ka pek ko lai ti mi zumh (ngam) nak hi aa khat ko hnga lo maw? ziah kan chim ngam kun lo?\n- Pathian caah fawi mi: pumsa nih herh mi vawlei cung thil le ri (afapa zong thih hau lo)\n- A har deuh mi: zungzal nunnak (fapa ngeihchunh i thisen le nunnak liam in)\n- Minung nih fawituk in kan chim nan, kan nun zong ah kan langhter set lo mi zumhnak: vanram ka kai lai (kan nun nih a chim taktak maw?)\n- Pathian caah a fawi deuh ngai ko nain, minung nih kan ngamh set lo mi zumhnak: pumsa nih herh mi vawlei cung thil le ri Pathian nih a ka pek ko lai ti mi.\n- Minung nih biapi deuh (oosape) ah kan chiah mi: pumsa duhnak vawlei cung thil le ri.\n- Pathian nih biapi deuh (oosape) chiah ding a duh mi: a ram le a din nak.\n- Hal hmanh hau loin a kan pek ding mi: pumsa nih herh mi thil le ri le ei-din awk.\n- Voi tam deuh kan hal peng mi: pumsa nih herh mi thil le ri le ei-din awk\nKeimah thawk in asi ko, Pathian nih biapi deuh in a chiah mi hi chia ve uhsih. Pathian duh ning he lettalam in kan um tik ah phan lo ding kha kan phang, ttih lo ding zong kan ttih, thil dang vial te pek nan si lai a kan ti mi zong kan hmu ti lo.\nVoikhat cu Chinese ka hawi pa Bro. Dick nih a ram le dinnak kawl hmasa ti hi zeitindah na hmuh ning si tiah a ka hal. ‘Bible siangin ka kai, ka can ka pek dih, pastor ka tuan’ tiah ruah set lo khin ka hei leh. ‘Cu ti a siah, Bible sianginn kai lo, pastor, evangelist si lo mi pawl teh’ a ka ti. A ka ti mi cu, ‘A ram le din nak kawl hmasa’ ti mi cu zumtu vial te caah a si i, nifatin, zingfatin in zei rian kan tuan hlan ah amah he bia i ruah hmasa, thlacam hmasa, A Bia Thiang rel hmasa, i hoikomh hmasa lengmang tu kha a si. Jesuh zong zingka tein a tho i A Pa he bia aa ruah hmasa lengmang. David, Moses le profet te pawl zong pei zingka tein Pathian mithmai an kawl hmasa lengmang cu. Bible siangin ka kai si, pastor ka tuan si, evangelist ka si si tibantuk in a silo’ tiah a ka ti. Cucaah, a ram le dinnak kawl hmasa ti mi cu cucu ka tuah cang tiah thih tiang a daih mi phun si lo in, zumtu poah nih nifatin Amah kha kawl hmasa, amit hmai kawl hmasa lengmang tu kha asi deuh.Cun, thil dang vial te cu a herh ning in pek kan si ko lai.\nPathian nih, Aram le dinnak a kawlpeng hmasa tu kan si peng nak hnga thluachuah rak kan pek cio ko seh!\nPosted by L.VanBlian_blogpost.com at 7:55 AM\nThailand Ram Ah Inn 3000 Ti Nih A Siam\nMalay Le Kawl Cozah Nih Thongtla Pawl I Thlennak A...\nPudu (Malaysia) Ah Laimi Pakhat An Thah


Karen Pyine Zuaikapin Tlang Meikang Cu Ciamhlei A Panh Cang, Til Sining Cu Meithat Pawl Nih An Cuanh Ko – Chin19.com\nKaren pyine nih an I ngeihmi Zuaikapin tlang cu april ni 25 zanlei sang in mei kangh hram ai thok I thl ni 26 zing suimilam 1 tluk ah ciamh hram ai thok. Meithat pawl nih a sining cu an cuanh ko.\nKhuati a lumsattuk ruang ah thingkung hna an car hna I fak tukin mei a kanghnak cu a si I nikum zong ah thalcaan a phak ah cun a tu bantuk hin a tu le tu mei a kang tawn nain atu mei a kangh ning hi cu a faktuk lawmmam I thinphang dirhmun ah dir a si tiin tlang pawngkam I a ummi khuami pawl nih an chim mi cu theih a si.\nZaanleisang suimilam 4 le a cheu tluk ah Zuaikapin tlang I nichuahlei kap Khalohnu khua nichuahlei kap hmun 3 in ramlak mei cu kanghhram ai thok I zaan suimilam 9 tluk ah cun Zuaikapin tlang nitlaklei kap Tawpung khua lei kap ah a tleih.\nCu tiin a kanghnak hmun cu april ni 26 zingka suimilam 1 tluk ah cun mei tha a van zor cuahmah ruang ah Hpa-An myoma meithatthazang 20 tluk le meithat motor, khuachung in mi bawmchantu phu hna le a dang mi bawmchantu le khuami pawl he tiin hmunkhat te ah mei kangh ning cu an cuan ti hna tiin theih a si.\nTu I zuaikapin tlang tang ah an cinmi Rubber dum pawl, dum hau pawl a kanghnak hnga lo le Zuaikapin tlang I pura inn pawl hna lei kap ah meikang a kalnak hnga lo anzoh lio pi a si ko tiin Hpa-An hrambunh mi bawmchantu phu hmuika in theih a si.\nA tang i capar hi rel chap>>>>>>>>>>\nPhaisa Kai Khon Khoh Ve Nak Hnga, Riantuan Loin Nikhat I Din Ngam Ding Zawng Ka Si Ve Loh…


Thawngtha thei nuam tuk mi pathum (3). Min Aung Hlaing a buai tuk cang lai hi\nTu ni thawngpang kan thei mi hna cu thawngpang tha lawngte asi ti kho a si. Mi tampi an thih hnuah mipi lung a dawng hrim lo, heh tiah thazang an chuah chin lengmang\nKalaymyo lamzawhtu pawl nih center ah an hmanmi hmunhma chung ah motor in a rak lutmi palik 4 cu nihin ah mipi nih an tlaih hna, tiah theih a si.”Hika lei hin an rak lut i kan lunghrinh hna caah kan tlaih hna.\nBeer din kan tim an ti. Asinain, zumh an tlai lo caah kan tlaih hna i, an takpum ah an min le an rank pawl aa ttialmi catlap kan hmuh hna. Thirfung pawl zong an i ken,” tiah khua upa pakhat nih a chim.\nAn tlaihmi hna palik 4 cu Ko Min (ဒုရဲအုပ်), Thein Naing Oo (တပ်ကြပ်ကြီး), Nanda Min (ဒုတပ်ကြပ်) le Phyo Thiha (ရဲတပ်သား) hna hi an si.\nTu ni ah kawl ralkap pawl minung 40 leng cu KIA ralkap nih an thah hna. Zanlei kawl ralkap motor 6 cu KIA hriamtlai nih an rak kah hna i kawl ralkap minung 40 leng an thi i, minung 30 hrawng hliam fakpi an tuar tiin Kachien view nih a langter\nMah bantuk in KIA ralkap pawl nih kawl ralkap pawl an kahnak hmun cu Meo Myone Maw Han khuate nitlak lei ah ah a si tiin source nih a langter.\nKalaymyo ah kawl ralkap Helicopter pathum a tum tiah thei a si. Kalaymyo hi tu lio boruak a sang ngai nak hmun a si. Kalay le Tahan mino cu tih an nung tuk ve cang. Daihtein um an duh ti lo.\nRalakp pawl an sual tuk cang caah heh tiah an hmuh mi hriamnam hmangin ralkap pawl an tuk ve cang hna. Cucaah Kawl ralkap tampi cu Kalyamyo ah an kal tiah thei a si.\nSource nih alangter ning ahcun mah helicopter pakhat ah minung 15 hrawng an si tiah thei a si. CNN thawngpang latu cu tu ni ah Yangon ah thil sining dothlatnak tuah ding in lengah a chuak.\nNidang bantuk a si lo, kawl ralkap pawl daitein an um.Uico ziaza an hmang hoi cang. Mah nu sin ah zeibantuk lih bia an chim lai ti cu mi kip nih thei kan duh ngai. Credit-Tahan Group\nBe the first to comment on "Thawngtha thei nuam tuk mi pathum (3). Min Aung Hlaing a buai tuk cang lai hi"


Min Aung Hliang le a ralhrang pawl hi kan tei hna lai maw ti hi i hal caan a si rih lo. – Hakha Cherry\nMin Aung Hliang le a ralhrang pawl hi kan tei hna lai maw ti hi i hal caan a si rih lo. An tuahsernak a chiami kan duh lo ruangah ral a thomi kan si. Ral kan thoh cang vekvek cu teinak kan phanh hlan tiang kan doh hna lai ta.\nCucaah Min Aung Hliang le a ralhrang pawl cu kum tam tuk hriamnam he ram a uk mi an si cang caah fawi le bai in tei khawh an si ve lailo. Teinak caah tha tein strategy le planning pawl caan tampi lakin suai ta kan hau ve. Cucaah kan raldohnak hi kum 2-3 menmen ah a dih lai ti i ruah ding kan si lo. Kum 5-10 cu a rau rih kho. A tulio ahcun offensive si rih loin defensive tuin ral kan doh rih. Tlangcung mi dihlak kan lung i rual sehlew fawi tein offensive ral kan tho kho lai i tuan tein ralhrang pawl kan thlak kho ko hna hnga. Cucaah mipi pawl zong kan ralkap hna an cungah lungsau deuh kan hau hlei ah an herhmi tangka phaisa zongin kan dirhkamh zungzal hna an hau.\nRamtha ah ralkap a lutmi pawl cu lahkhah tampi an pek hna hleiah cozah nih benefits tha taktak a pek rih fawn hna. Dawr kip nih discount tampi an pek rih hoi hna. Sihmanh sehlaw kan ralkap pawl cu lahkhah pek, benefits thatha ngah le dawr kip nih discount pek cu chim lo, hi ralkap an luh hnu ah an herhmi vialte anmah tein an i zalh dih hleiah mah le chungkhar cio nih rethei in pi a si rih.\nCucaah kan ralkap pawl zong soiselnak nan ton tikah intuar khawh nak rak kan ngeihpiak hram ulaw mipi pawl zong kha kan ralkap cungah dawtnak taktak ngeih hram hna usih. Mipi zawn ruahnak ngei loin meithal he mi a uktu ralkap belte hna kha cu a tu te hin an meithal chuh in ralkap chungin chuah colh ding an si. Cu lo ahcun kha bantuk minung nih khan ralkap tampi nun cang ziaza (morale & character) a hrawh sual hna lai.\nCun a biapi tukmi cu mitampi nih CDF kha CNF ah khumh colh dih kan duh hna. Hihi kan rush tuk ding a si rih lo. CDF cu aa semka mi an si tikah voivoikhat ah hi bantuk rawl a hakmi hi pek ding an si rih lo. A caan nih minung cu a sersiam bang thil sining nih khat le khat tampi a cawnpiak te ko hna lai. A ho nih dah sa a kah ti kha biapi a si lo, sa kan kah maw titu kha biapi ah a chiah ding kan si rih. Cucaah CNF le CDF hi tahchunh lengmang ding zong a si lo hleiah kei cu a nih hi ka tanh deuh, a nih hi ka tanh lo deuh ti bantuk lungput zong kan ngeih ding a si lo. MAH doh dingin aa thawhmi bu paohpaoh kha a tu lio ahcun thazaang kan pek hna awk a si. USA zong nih Syria le Iran pawl doh nak caah ram chungah hriamtlai pawl pei training le tangka tampi a pek ko hna cu. Cucaah pakhat le pakhat tu kha i hman thiam kan hau. I doh caan a si lo, i bawmh le thazaang i pek caan a si.Credit-Mang Khup Ling


Ti thurhnawmhak le Zawtnak | Radio Veritas Asia\nTi thurhnawmhak le Zawtnak\nTI A THURHNAWMNAK LE ZAWTNAK PHUNPHUN A CHUAHNAK\n29. Abiapi mi harnak piahtana pakhat cu mi sifak hna caah an hmuhkhawh dingmi dinti phun asi. Annih cu nifate in sivai aa telmi a thianglomi ti kha an dinsual ruangah thihnak, a thianglo mi ti he pehtlai mi zawtnak phunphun a chuahnak, tichung i a ti khomi chemical thilri hna he aa pehtlaihmi zawtnak hna zong an ton.\nThisen chungtlik, awfah zawtnak le ngal-eo zawtnak a chuahnak cu ti a zaceo in hmuhlonak, a thianglo mi ti dinsualnak ruangah asi i cuhna ruangah minung cu harnak tampi nih a den hna i ngakchia mino hna zong tampi an thi.\nHmun tampi hna ah abikin upadi nih a uklo mi hmun hna ahcun, vawlei chungchuak thil cawhnak, cinthlaknak rian ah datnon le rungrul thahnak si hmannak, sehzung rian`tuannak ah a pilmi datthil- chemical thilri hna ruangah vawlei tang tilam hna le avuisih (tikhur) hna in dopmi ti hna zong a thiannak a zorter.\nSehzung rian`tuannak zung hna nih an hlonhmi thilri hna, hmunthur hna le vawleicung ramkip ah an hmanlio mi rungrul thahnak sii hna, datthil-chemical thilri hna kha tiva le tidil hna ah an hlonh ruangah dinti cu a thurhhnawm ter.\n30. Tithiang tifim hmuhnak pehzulhin a zorlio caan, hmun chuekhat ah ti a har lio caan hna ah ti hmuhkhawhnak tihram hna kha pumpak ngeihmi ah an ser i an zuarhmi hna zong kha kan hmuh hna.\nMinung kan nunnak caah a biapibik in a herhmi tithiang tifim hmuhnak cu mikip caah hmuh awk a tlakmi a hrampi asimi minung tinvo pakhat asi i adang nuhrin covo hmuhkhawhnak caah a hram konglam zong asi ve.\nVawlei pumpi cu alkhawh lomi minung huham he aatlak te um in nungkhawhnak minung nawlngeihnak kha sifah harsatmi hna caah hmuhkhawh dingin rian`tuannak a umlo caah vawlei pumpi cu sifakmi hna cungah zatlang nunphung he pehtlaimi lei an ba tiah kan ti khawh.\nHi leibatmi chamkhawhnak caah tithiang tifim hmuhkhawhnak le mi sifak hna caah ngandamnak bawmhchanhnak caah phaisa khonnak le bawmhawk tangka tamdeuh chiahnak in a cheuchum chamkhawh asi.\nSihmanhsehlaw dinti semrelnak ngeih loin, sawksawmnak hna kha ti a tamnak hmun asimi a rummi ram hna le a `thancho lio mi ram vialte ah kan hmuh. Hi thil umtuning kha kan zoh ahcun ti hmuhnak aa ningcang lonak le ti sawksamnak umtuning i achiahru mi a hnu pehzulh thil umtuning hna kha biapi in chiahnak a tlawm caah tithiang tifim hmuhnak harnak piahtana he pehtlai mi fimchimhnak prokarem hna le nunphung ziaza tlaihkhipnak a herhnak kong kha a langhter.\n31. Ti a harnak cu ti kha aa bochan mi thilri hna le didin rawl hna aman kainak leiah hmai a hoihter khawh. Thiamsang hna cekhlat ralrin peknak ningin hi harnak piahtana fianternak caah biapi in rian`tuannak a umlo ahcun kumhrabu tlawmpal chungah ti harnak cu fakpiin tonkhawh asi tiah ralrin peknak bia a chim.\nKokek pawngkam rawhralnak ral kha minung nuai tampi hna nih tonkhawh asi. Ruahawk dang pakhat cu ram tampi hna nih forhin an `tuancio mi thanchonak lei rian`tuannak cheukhat cu ti hmuhnak le hmannak an tlaihkhip caah hi kumhrabu hmanh ahhin hi harnak piahtana he pehtlaih in a hak a renghmi thil umtuning he tonkhawhnak lam kan ngei.


Zaan caan ah zuu a hlei hluat in din hman ruangah a chuak kho mi Tthat lo nak pawl.. – DOH PHIT\nZaan caan ah zuu a hlei hluat in din hman ruangah a chuak kho mi Tthat lo nak pawl..\nDecember 26, 2018 admin NGANDAMNAK, THEIHTLEI 0\nHawi le kom he i nuam caan ah siseh, ngeihchiat ruangah siseh, zuu tamtuk dinnak nih a chuahpi khawhmi tthat lo nak lak ah ThinLung (heart) tha dernak zawtnak a chuahpi khawh.\nMah hi zuu tamtuk dinnak kong he pehtlai in Exeter university le UCL lei in hlathlaitu hna nih ningzah pantuk ruangah le ralchiat tuk ruang ah zuu dingmi hna sin ah an hlathlai hnu ah an hmuh chuahmi asi.\nNingzah pangmi le ralchia tuk mi hna cu an nunning hi a har deuh tik ralthatnak ah le ningzah theih lo deuhnak ah tiah zuu hi din i, cu ti cun zuu sal ah an tang thai tawn.\nMah bantuk ningzah pangmi le ralchia tuk mi hna hi mah le mah zumhnak a ngeimi hna nak hmanh in Thinglung (heart) lei zawtnak hi a ngeimi an tam deuh ving ti asi.\nCun zeiti a va si zongah ngeihchiat lio ah zuu te hna tamtuk din hi, chikhat cu a ngeihchiat nak a tlau nain, mah nain tih a nung deuhmi cu Thinlung (heart) zawtnak ngeihding mi hi tih a nung deuh.\nAtu lio vawlei cungah zuu sal ah a tangmi hna hi an tam kho taktak cang, cu chungah British ramchung ah zuu sal a tangmi an theih khawh tawk ah minung sing 6 leng an si. Ram thangcho kan timi hna zong hi zuu sal in cun an rak luat kho hlei ve lo.\nAtu ahcun mah bantuk hlathlai nak an tuahmi an mipi sin an phozar hnu ah minung tampi nihcun an ngandam nak ruat in zuu zong an din ning an thinh deuh cang tiah an tial.\nPersonality and Individual Differences Journal nih “Shyness , Alcohol use disorders and Hangxiety ” timi tlangtar in tlamtling tein an langhter. Kan nih laimi zong nih puai caan tibantuk ah zuu din ah kan ruahmi hna hi i thinh a hau ve cang ko rua..\nYoon Yoon cu Christmas Fashion he ai rem kho taktak si..\nThantlang mino cheukhat hna nih Kum 2019 don an i timh ning hna Hmanthlak (Photo) cheukhat..


Dr. Sa Sa nih a celh ti lo i Pathian sin ah thla a cam tawp. Siangpahrang Solomon bantuk in Pathian sin ah thawnnak le fimnak a hal cang\nNgaichia bak si. Dr. Sa Sa nih a celh bak ti lo, Pathian sin ah thla a cam tawp ko. A thlacam ning cu lungfak tak tak a si. Dawtnak in a khatmi Pathian, Southern Chin State of Western Myanmar ah mah bantuk umnak inn ngei lo in ralzam pawl hna bomh khawh ding in thawnnak le fimnak kan pek hram ko.\nZaangfah tein mah bantuk pawl bawmhkhawhnak ding caah le dainak a um khawhnak ding caah lam kan kawl piak hram ko. Mah DP camp ah Paleta ralzampawl minung thawngkhat lei an um cang. Thla kan fam, a fak tuk hrinhrang i lung a chia tuk hrinhrang. Mah kan mi hna hi an tuarnak a sau tuk cang- Dr. Sa Sa\nBe the first to comment on "Dr. Sa Sa nih a celh ti lo i Pathian sin ah thla a cam tawp. Siangpahrang Solomon bantuk in Pathian sin ah thawnnak le fimnak a hal cang"


Nihin hi Nuhrin Covo Ni “Human Rights’ Day” ti a si.Nuhrin Covo timi cu zeidah a si? A rel huam mi caah – Hakha Cherry\nNihin hi Nuhrin Covo Ni “Human Rights’ Day” ti a si.Nuhrin Covo timi cu zeidah a si? A rel huam mi caah\nNuhrin covo timi cu minung pakhat si ruang ah ngeihmi covo a si tiah fawi tein ti ko hna usih. Minung a simi paoh nih thleidannak zeihmanh um loin i tluk ceo cio in ngeihmi a si. Ahohmanh nih kan sin i a um mi covo cu chuhkhawh a si lo. Cupin ah cu covo cu a biapi, kha covo cu a biapi lo tiah rikhiah khawh a si fawn lo. Pakhat le pakhat an i pehtlai. Nuhrin covo timi a tlangpi tangah nuhrin covo cu pakhat le pakhat sulthonh in an i pehtlai.\nNuhrin covo timi cu minung sinak ah hmaizah upatnak tling khitkhet he nifa nun khawhnak caah a herhmi a hrampi pakhat a si tiah dang deuh in a sullam leh khawh a si. Minung zapi thlendannak um loin upat hmaizah le i tlukceo cionak sunlawih le upat cu nuhrin covo i a muru a si ko. Minung pakhat upat hmaizah ding timi a muru cu nunphung kip, mibu kip, biaknak kip le khuaruahnak kipah hmuh khawh a si. Nuhrin covo tiah uangthlar ngai in aukhuan hnawhchan bikmi zong cu bantuk minung pakhat le pakhat i upat hmaizahnak ngeih ding in a chuak mi a si. Minung pakhat i a covo chuh hrawhpiak timi cu, cu nu cu pa cu minung pakhat bantuk in pom lo le chonhbiak lo a si. Nuhrin covo hal timi zong mikip nih upat hmaizah awktlak sinnak an ngeih mi hngalhthiam, pompi le upatpek ding in nawlnak tuah a si.\nNurhin Covo hrampi. Nuhrin covo cu mikip nih i chuah pimi covo a si. (Human Rights is inherent) Nuhrin Covo cu cawk khawh a si lo. Thlen nawn khawh zong a si lo. Mikip nih minung sir uang ah nuhrin covo tinco khawh a si.Nuhrin covo cu mi zapi he aa pehtlai. Human Rights is Univresal. Minak le Mirang, miphun, biaknak, ramkhelnak, minung thutdirnak, khuaruahnak, nu le pa ti in thleidannak, um loin tluk ceo cio in an ngei. Mikip nih an chuahsem ka in a zalongmi le aa tlukceomi upat hmaizah awk tlak sinak an ngei.\nNuhrin covo cu ahomanh nih chuh le dawh khawh a si lo. Ahohmanh nih mi pakhat i a covo chuhdawh khawhnak nawl a ngei lo. Mi pakhat i aa chuahpimi covo cu a umnak ram acozah le upadi nih theih hngalh pilo hmanhseh a covo a tem khawh thiamthiam. Cu bantuk in a covo theihhngalh pilo cu a covo chuhhrawh piak a si.\nNuhrin covo cu pakhat le pakhat then awk tha loin suthonh in an i pehtlai (Human Rights is Indivisible). Minung i hmaizah upatnak a ngeihmi he aa tlak in nun khawhnak ding caah mikip nih zalonak, himnak, a zawt covo a ngei. Cun zeibantuk covo hmanh adang covo nak in a biapi deuh tiah chimrel khawh a si lo. Nuhrin covo pakhat chuh hrawh piak a si ahcun a dang covo zong a rawhral ter khawh.\nNuhrin Covo muisam.Nuhrin covo cheukhat cu pumpak he aa pehtlai mi covo (Individual Rights) an si. Cun a cheu cu mi tampi he aa pehtlai mi covo (Group Rights) an si. Cun a cheu cu pumpak he mibu he aa pehtlaimi covo an si. Bianaah zalong tein zumh le biak khawhnak cu pumpak covo a si bantuk in mibu zong nih hman khawh mi covo an si.\nNuhrin Covo cheukhat cu a tu ah cop le cilh in tuah khawh le zulh khawh a si nain a cheu cu a dotdot in tuah le zulh khawh a si ve. Mi pakhat i zalong tein chimrel khawhnak cu a tu ah tuah ter khawh colh a si nain ca cawnnak ding ah a herh mi sianginn, cawnpiaktu hna cu cop le cilh in tuah khawh le ttuan khawh a si lo.\nA cheukhat nuhrin covo pawl cu democracy uknak le mipi thathnemnak caah siseh, lungthin le nuncan ziaza caah siseh a herh ahcun upadi in thlaihhip khawh a si. Bianaah- zalong tein kal um khawhnak covo ning in mipi nih an kal um ruang ah thil pingpang a chuahpi a si sual ahcun upidi nih a kham khawh.\nAsinain a tanglei covo pawl hi cu zeibantuk thil sining, zeibantuk ruang hmanh ah kham lo ding in chiah mi an si. Cu hna cu nunkhawhnak covo, hremnak in luatnak covo, salsinak in luatnak covo, leiba ruang ah hremnak in luatnak covo, thil sual pakhat tuah ruang ah voihnih intuarnak in luatnak covo, upadi hmai ah minung pakhat bantuk in chonh biaknak covo, zalong tein zumhnak le biaknak covo hna an si.\nPumpak covo timi (Individual Rights) timi cu vawlei pumpi huap nuhrin covo cathanh chung i aa tel mi, ipi nih an tem ding mi covo a si.Mi tampi covo a si loah mibu covo (Collective/Group Rights) timi cu mibu pakhat (Bianaah- nu, ngakchia, khuatlatu miphun, ralzam, ramhrin, miphun fa, hmunkip thial in rian a ttuan mi, nu le nu, pale pa aa duh mi hna) an sic aah midang nih an tico cio mi pumpak covo a ting co kho lomi, hnon le thleidanmi mibu hna covo a si. Mibu covo hi a hlei in kilven a hau mi hna caah a hung chuak mi a si. Mibu pakhat chungtel si ruang ah eihmuar a ing tuar mi mibu hna covo kilven cu mibu covo au pi asi.\nBiaceihnak he aa pehtlaimi covo (Legal Rights) timi cu upadi nih a cohlanmi covo asi. A fiangfai mi zeihmanh a um hlan chung sualnak a ngei lo tiah upadi nih a timi, tehte, aamahkhannak nawl vialte hi upadi he aa pehtlai mi covo a si.\nNuhrin Covo timi biafang he hmunkhat ah hman ti bimi biafang han cu nuhrin covo thanchonak (Promoting Human Rights) le Nuhrin Covo kilven nak (Protection Human Rights) hna an si. Nuhrin Covo thanchonak timi cu nuhrin covo a thanchonak ding, ram pumpi hmai thlak rian ah nuhrin covo kong telh ding, nuhrin covo upadi ser ding, ca cawnnak le thutdir ning parawkarem suainak ah nuhrin covo nih aa tinhmi telh chih ding timi pawl an si.\nNuhrin Covo kilvennak timi a sullam cu nuhrin covo a chiatchuahtu dantatnak, sual phawtnak, nawl ngeihnak a ping ah hman riangmang in mipi tuar ternak in kilven ding, a in tuar tertu acozah cu ramkhelnak lei in dengteo in hnek le mawhhciatnak tuah le hna an i tel.\nNuhrin Covo thanchonak tuah tikah nuhrin covo cu upadi chung ah telh le cucu upadi ah ser a si tiah tuanhlan ah rak ruah a si. Ahnu ahcun a cozah le a cozah he aa pehtlai lomi buu nih nuhrin covo kong ah rian a tuanmi buu dirh a hung si i cu hna zong cu nuhrin covo thancho nak caah an hung i tel.\nCu bantuk Cozah he aa pehtlai lomi hna cu aa dawhmi nunphung sersiam nak ah a biapi ngai mi ah an hung cang. A thangcho cuahmah mi ram tampi hna ahcun nuhrin chiatchuahnak kong mipi thinlung ah i fian a si lo caah a cozah nih dawnkhantu zeihmanh um loin tluang ngai in mipi covo duhduh in an chiatchuah hna. Cu bantuk pawl cu acozah he aa pehtlai lomi nih an phozar. Mipi lak ah nuhhrin covo kong hrihhram fek tein an hngalh khawhnak caah an tuah an tuan khawh. Cu bantuk lawng si loin nuhrin covo thannak ding caah a tha bik in a tuan mi cu mipi lila an si. Mah herhmi covo vialte dothlat i cu chung ah a pipa thim in mah le nunphung ning zulh in san a ltai hnga ding mi pawl zulh in mipi hrimhrim nih nuhrin covo thancho nak tuah khawh a si.\nNuhrin Covo kilvennak.Nuhrin covo kilven timi cu nuhrin covo a chiatchuah tertu acozah pawl sual phawtnak tuah a si. Sual phawtnak tuah bantuk in dantatnak zong an telh chih fawn. A caancaan ah ram pakhatkhat i nuhrin covo chiatchuahnak cu, cu ram chung i a um mi acozah a silomi buu nih an ngol ter, an dih ter khawh lo tikah ramkip huap buu hna le UNO sual phawtnak le dantatnak in, cu chiatchuahnak cu nogl le dih ter ding in i zuam a si theu tawn.\nLaknak: Human Rights Education Institute (Burma), Translated by Van Hmun Lian\nNote: Ka computer Har-disk a kaang dih, ka facebook account an thah caah tlamtling in ka tharchuah kho lo, Nihin hi Nuhrin Covo Ni a si caah a bultan tein ka rak langhter ve mi asi.Credit-Salai Cung Dawt\nMah hmanthlak hi sullam thuk ngai a nei i Laimi tampi zongnih nan facebook ah nan i share cio.


Iran ah Ukraine vanlawng a tla i minung 176 an thi | THE CHIN EXPRESS\nIran ah Ukraine vanlawng a tla i minung 176 an thi\nTu zingka ah Iran khualipi Tehran in Ukraine khualipi Kiev lei ah a zuangmi vanlawng cu a zuan tlawmpal ah a tla i a chungum dihlak minung 176 an thi dih, tiah Iran media Press TV nih a thanh.\nVanlawng cu khualtlawng 167 le a chungrianṭuan 9 a phormi ‘Boeing 737’ asi i Ukraine International Airlines company nih a hmanmi vanlawng asi.\nA thimi 176 hna cu;\nIran rammi 82\nCanada rammi 63\nUkraine rammi 11\nSweden rammi 10\nAfghanistan rammi 4\nGermany rammi 3 le\nBritain rammi 3 an si, tiah Ukraine Ramdang Vuanci Vadym Prystaiko nih a chim.\nTehran um Ukraine Tanzung nih, “vanlawng a tlaknak aruang cu ralhrang nih silole rocket in an kah ruangah asi,” tiah thawng a thanh nain, hnu ah “vanlawng a tlaknak aruang cu Iran cozah nih a hlat lio asi,” tiah thawng a thanh ṭhan.\nUkraine President Volodymyr Zelensky nih, “ngaihchiatnak kan ton caah Oman ram ah ka tlawn liomi cu kai let lai i kan ram ah ka rung kir lai. Khualtlawng le a chungrianṭuan vialte nih tantakmi chungkhar dihlak nan ngaihchiatnak kan hrawmpi hna,” tiah Facebook ah a ṭial.\n“Vanlawng a tlaknak hmun ah lakruak poipang chanhtu kan thlah hna nain a kangh dih caah zeihmanh an tuah kho lo, tiah Iran Emergency Medical Services lutlai Pirhossein Koulivand nih a chim.\n“Vanlawng seh a kang i a mongtu nih a control khawh ti lo caah a tlak hi si,” tiah Iran Lam le Khuapi Sernak Vuanci Zung rianṭuan Qassem Biniaz nih Iran cozah media Islamic Republic News Agency sinah a chim.\nVanlawng cu tu zingka 6:12am ah Iran khualipi Tehran um Imam Khomeini International Airport in aa thawh i 6:14am ah a tla.\nThawngpang thar: Vanlawng a tlaknak aruang a umnak ‘black box’ cu Iran cozah nih vanlawng sertu Boeing company sinah a ap duh lo.\nZei ruang dah a ap duh lo ti cu Iran cozah nih a chim duh lo. Anmah tein vanlawng a tlaknak aruang zoh an duh caah si men lai tiah lunghrinh asi. Black box cu vanlawng a tlaknak hmun ah an char.\nIran nih US ralkap vanlawng a rung lutmi ah a ruah caah a kah i si men lai, tiah mi tampi an lunghring.\nTu zingka dei hlan ah Iran nih Iraq um US Vanlawng Ralkap sakhan 2 cu missile tam taktak in a kah – hmet law relchap.


Atu lio ah soisel a tong ngaimi 'Ko Yay Bar Tway Lae' MTV | THE CHIN EXPRESS\nAtu lio ah soisel a tong ngaimi ‘Ko Yay Bar Tway Lae’ MTV\nMyanmar actor Min Hein le Shu Ma Nyee cu ‘Ko Yay Bar Tway Lae’ timi video hla ah lemcang an ttuan i a hramthok in a dongh tiang i hnamh le horduhcuai phun lawngte a si caah mipi nih an soisel ngai hna.\n“An umtuning hi an luantuk. An hla zong ttha lo. A aw zong ttha lo. Hitin an i thlak awk si lo, fihnung tuk” tiah model May Pachi nih a chim.\n“Ka u (Shu Ma Nyee) a tthabik in kaa zuam mi a si na timi hi kan zumh ko. Aho hmanh fahnak na pe hna lo ka ti ko nain kum tlinglo ngakchia nih an zoh ahcun a ttha tilo. Ngakchia zong na si ti lo. Mah hmanh ahcun video tanmi tampi um rih na ti” tiah May Pachi nih a Facebook Timeline ah a ttial.\n“Ko Yay Bar Tway Lae cu 18+ music video si ko. Keimah tu nih cun ka rian si bantuk in ka cohlanmi a si. Kan i thlakni le video a tarni hi aa neih tuk. Online ah video a tar hlan ahkhan kum 18 cung lawng nih zoh ding timi ralrin hmelchunhnak chiah chih ah a ttha lai tiin ruahnak ka pek ko. Nain, zeihmanh chiah lo in a tar. Mah tikah, upa lawng siloin ngakchia zong nih an zoh i a ttha lo ngai” tiah actor Min Hein nih a chim.\n“Fihnung i a dongh tiang zong ka zoh ngamlo. MTV i thlak loin apiaka lawlaw nan i thlak kho lo” tiah facebook ah pakhat nih a comment.\n“Na min kha Shu Ma Nyee in Bu Ma Nyee ah naa thlen awk a si” tiah pakhat nih a comment ve.\n“Kan ram cu sipuazi lei ah a tthancho bantuk in hi bantuk lei ahhin kan tthangcho ngai” tiah pakhat nih a ti ve.\nEmma Stone nih a tlangval pa a vat\nHniang Zi - September 27, 2020\nAmerican actress minthang Emma Stone cu a tlangval pa Dave McCary he tthitumnak an tuah cang. Emma Stone, kum...\nMalaysia ah Covid-19 mizaw thar 150 bak an hmuhchap tthan\nTuni September 27 ah Malaysia ram ah Covid-19 zawtnak ngeimi 150 an hmuhchap hna i zawtnak ngei hmuhmi dihlak 10,919 an si...\nAustralia ah Lai Kum Thar hlunghlai takin an tuah lai\nAustralia ram, Western Australia state ah Lai Kum Thar 'Tho puai' cu a ra laimi October 3, 2020 ah hlunghlai takin tuah...\n27 September - Tu zaan sml 11:59pm thawk in Melbourne khualipi cu ni 14 chung zawtnak thar hmuhmi 30-50 karlak a si...


Rel Hrim Hrim Asen Kan Tanhnak A Muru Hi Taktak Cu Mah Hi Si – The Chinlung Post\nRel Hrim Hrim Asen Kan Tanhnak A Muru Hi Taktak Cu Mah Hi Si\nSeptember 20, 2020 admin Chin, Uncategorized 0\nA Ruh tum hlah a Hang na hap sual laiRalkap nih Hlutdaw ah 25% thut nak an laak cia cang. Ram mipi nih 75% Hlutdaw thut dan khi kan I cuh mi cu a si lai.Mirang ca in news an tial zong ah Hlutdaw tiah an tial caah Hlutdaw tiah ka vun hman ve)Khi 75% Hlutdaw thut nak I cuh tik ah Ralkap pawl cu vote an pe kho thiam thiam rih lai ti si. ( Ralkap si cu a miak bak ko hi mu)\nCu leng ah, state kip ah mah le miphun party cio dir ve u law, u cuh ve ngat u tiah an forh hoi hna. An mah kawlrawn um party 38 hrawng nih khin an vai cuh chap rih lai. ( Ralkap Bawizik a va tong mi pawl kha)Kum 30 leng Ralkap cozah a do I, Kan ram ah Democracy tlamtling kan hmuh khawh nak hnga aa zuam cuah mah mi NLD caah hin cun a fawi lo taktak khi si ko.\nZiah tiah cun 75% lawng khi cuh nak nawl mipi nih kan ngei. Mah khikhi chung ah khin NLD nih hin 51% a tei khawh lawng ah cozah a ser khawh lai.75% Chung in ralkap vote, party dangdang vote pawl, cun Tlangcung mi nih kan mah le miphun party cio vote ding he cun, ai zuuk ding khi a tam tuk. 51% tlinh a fawi lo taktak ding khi si.\nChin state ah khua a sa lo mi khua dang dang ah a um cang mi kan mah Chin pawl ca le bang ah cun lung a nuam kho lo taktak.NLD cozah an kai hlan ah khan cun Miphun thlei Dan nak a tam tuk. Biak nak ruang ah nehsawh a tam tuk. Zei bantuk rian kan tuan nak hmanh ah thleidan nak kan tong pah leng mang. Pathian kan Biak le kan I pumh hmanh ah a lam phun phun in an kan rengh.\nMa-Ba-Ta an ti mi Extreme phuntanh pawl hoi hna nih an kan fuh sual lai maw? Suan-Aa-Shin an ti mi an zuat mi, misual phu hoi hna nih an kan phomh colh sual hnga maw.Khual tlung neih ah Sang zung ah report lo citcet ah cun an sang hmanh in an kan thawl hnik colh.Cozah rian maw, company rian maw zeidang dang rian sawk hmanh ah thleidan a um pah peng.\nKan him lo tuk. Kan him lo taktak. Lau pah peng si ko.NLD cozah a vun kai hnu 2015-16 hrawng khan cun kan thawpi a chuak. Kan za Len ngai I, Biak nak ruang ah maw Chin mi kan si ruang ah maw har nak hnahnawh nak a um tuk ti lo tluk khi si cang.Yangon hrawng um mi ko nih khin kan ton khun cuh. Mipi nih ASSK a vun kai hnu cu Democracy ram pei kan si cang cu, VP hmanh Khrihfa a si. Hlutdaw Chairman zong khrihfa an si cang ti khi an theih tuk. Khrihfa hi kan ram ah right an ngei ve ti khi an theih colh ve ca zong si kho men. Har nak pipa kan tong tuk ti lo.\nASSK cu, vote tambik a vun hmuh i, tei nak a hmuh bak in Khrihfa VP le Hlutdaw Chairman zong pek colh. ( VP kan hmuh ka hoihna kha cu, lukolh pawl hmanh nih duh lo nak an langh ter Len kha mu). ASSK le NLD pawl vialte nih zei ah an rel piak hna lo I, an I cei ko.Chin, Ayawaddy, Karen, Kachin, Tanintary CM vialte Khrihfa a pek dih hna.ASSK lo in kawlram ah mah tluk in Khrihfa a kan cawi sang ngam tu ho dah um bal?? Hmailei zong ah amah bantuk miraltha an chuak kho te hnga ma??\nKawl e cu e kan ti lengmang. Shan, Karen, Rakhaine, Mon ram ah na um bal ma?? An sin le an kut tang ah rian nan tuan bal ma?? An mi thleidan Dan le an mi neek khi a ngan taktak dakaw. Kawl an tha ka ti nak si lo. Tlangcung mi zong hi, kan tha dih hlei lo ka ti nak si. 2008 phunghram pi remh khawh hlan ah hin cun Ram mipi nih NLD le ASSK hi dirpi rih ko hna u sih ti ka duh ko. Mah te UK nak maw kan ram cu kan mah te in kan I UK lai ti bantuk cu Fiction sawsawh a si rih.\nRalkap nih an ser mi 2008 phunghram nih a sianh lo hrimhrim. A si kho lo mi in kan mipi hlen kan timh hna. Kan hlen cuah mah lio hna si.Kawlram pi huap in politic zoh chih a hau. Central ah cozah ser tu ding hi, Democracy le Khrihfa mi kan caah a ho dah a tha ti khi zoh chih in vote pek thiam kan hau.\nCentral tiang na vote a san tlaih lo ding mi kha cu a paam tuk. 2015 ah khan Rakhaine ram le Shan ram ah anmah miphun party bak an rak dirpi hna I an vote ngai ngai hna. An mah state ca te lawng a si I, state mp tiang cu an va pha kho sawk. Nain, zei rian hmanh an tuan kho lo. Tender sawk ding lawng an hngak cio ko an ti.\nKan phunghram hi a tha lo. Remh ai hmanthlak mi Democracy party NLD tu ah hin kan I fonh hmasat a hau. Phunghram an remh khawh cang hnu ah cun mah miphun party a duh lo le a tanh lo ho dah um lai.Tutan 2020 thim nak ah hin cun NLD hi, kan mah tlangcung mi le Khrihfa caah an tha bik ko. Tur ( Poison) an ngei lo bik.\n75% Chung lawng ah ai zuam ding a si I, NLD nak tha deuh kan ti Len lio le kan I en tai karlak ah Ralkap party USDP nih vote tam deuh rak hmu ziar seh law 25% he an vun fonh ah cun Rampi cozah an ser than ko lai.USDP an kai citcet 969 ti mi kawl phungki Extreme pawl kha na thei bal ma?? Myanmar ram ah an mah Biak nak lo cu illegal Biak nak lawng te a si an ti. Kawl mi le Kawl Biak nak lawng hi phun sang kan si ti pawl kha an tho than lai. Mah lawng chim rih ning .\nNa vote hi kan rampi a thleng kho tu ding vote a si kha philh hlah. Rampum pi ai thlen hmasat lo in kan mah Chin state lawng kan mah te in kan I uk lai I, kan thlen lai ti cu capo seih bantuk a si. Fiction sawsawh tluk a si.Na miphun na dawt, miphun dawt nak le ram dawt nak na ngeih mi cu kan in upat bak ko. A lawmh zong kan I lawm bak. Nain Myanmar ram ah um mi kan si rih mi hi philh hrimhrim hlah. Mizoram bantuk kan si rih bak lo hih. US ram, federal state bantuk zong kan si lo khih. A cuanh nai palh sual lai mu.\nKanpu thing TS le a ralkap pawl an rap ( Trap) ah kan ram mipi kan tla sual than ah cun, Voi nolh thawh a har tuk sual lai.Myanmar rampumpi politic le a tu kan hman kan zulh cuah mah mi 2008 phunghram pi khi zoh chih a hau. Advance tuk in maw extreme tuk in kan miphun kan dawt le ram kan dawt lung in kan nganh sual lai ti ka phan caah si.\nA tu hrawng USDP cawl cangh ning khi zoh hmanh. An te tuai lo khih. NLD e CNLD e kan ti kar ah Mang Khawng nih a kan den khawh men hi mu.Kan Lai phungthluk ah : A ruh tum hlah a hang na hap lai ti khi kan hluan sual lai e.\nKan Chin Miphun Covo kan Lakkhawh tthannak Lai NLD Vote hna uh sih.\nRalkap Uknak, hnulei kan kir thannak hnga lo, NLD Vote hna uh sih.\nJOHN F KENEDY SPEECH LE SALAI LUNG THLI TUM LUNGPUT


Pu Lian Uk Nih Pu Van Kulh Cu “Nangmah Kan Tei Mi Asilo” Hakha mipi nih kantei mitu asi e” tiah ka ti ati. – Lai Lungrawn Post\n“Nangmah kan tei mi asilo” Chanthar Chin politics ah mi a hliphlau cem tu pakhat asi mi cu Pu Lian Uk asi kan ti ah cun a al tu an um tuk theng lailo dah. Atulio I Burma ram politics, abik in tlangcung mi hna nih kan duhmi, ah a lar ngai mi le alin sa ngai mi Federalism timi idea Chinmi cathiam phunttanh “educated nationalist” lak ah a len tertu kanpa asi.\nFederalism hi Burma ram ah kan hman awk asi tiah Gen. Ne Win sinah ruahnak an rak pek ruangah Ne Win hruaimi Socialist cozah nih amah he Chinmi mifim cathiam le ramdaw phunttanh mi tampi thong an rak thlak hna.\nPu Lian Uk hi Politics ruang ah thong zong atla bal. MP zong ah Hakha nih 1990 kum ah kan thim na in MP cu a ttuan manhlo. Kawl ralkap mihlattu nih tlaihding in an kawl caah Political Asylum in India ram le USA ah kum zeimaw zat a um hnu ah kan ram a kir than I CNF Supreme Council Chairman zong attuan.\nMinphun a daw mi asi caah atheihhngalh a hmuhtonmi a tam I, a theih hngalhmi akau. Apawng um a nuam. Achimmi bia ah hin Roling bia le roling thil an itel lengmang. Chanhnu chanhmai a pehtonh kho tu asi. Amah he biaruah cu encyclopedia cauk kau bantuk asi.\n1990 Election lio ah khan Hakha constituency in Pu Van Kulh he an rak itong (Compete timi mirang holh hi an icuh tiin kan chim tawn mi khi kasia arem deuh lo. Biadang vun hman awk le ka hngal fawnlo I an itong tiah ka ti). Pu Vun Kulh cu a tei I amah Pu Lian Uk cu MP ah atling. Pu Lian Uk nih MP I candidate a luh nak le Pu Van Kulh a tei nak kong cu hitihin a ka chimh; Pu Van Kulh (Sui Em pa) cu election thaizing ah akut kavatlaih ati. Pu Van Kulh nih cun hmaipanh te in “Aa na ka tei” tiah a ka ti e ati.\nKei nih ka thawh I “Sui Em pa, nangmah kan tei mi asi lo. NUP (National Unity Party) Hakha mipi nih kantei mitu asi e” tiah ka ti ati. Mah cu achimmi thil sining cu ka mitthlam I ka hei cuanter ah khin adawh ngaimi Chinmi kan pa le pahnih Patling, Pasal ansinak alang ngaingai tiah ka ruah. Kanpa Pu Lian Uk he Camp Victoria i kan hmanthlak ka vun tarchih. Credit: Salai Bawi Lian Mang\nWhite House Pawngah Meithal Kahnak


Taklawng in A Room ah Thlalang Hmai A Dirlio Bak Ah Mi Pakhat Nih A Rak Hmuh I A Hmu Tu Nih Cun – Onlinenungak\nTaklawng in A Room ah Thlalang Hmai A Dirlio Bak Ah Mi Pakhat Nih A Rak Hmuh I A Hmu Tu Nih Cun\nUS,Ohio ah a um mi Emily Schmitt (kum30) cu a tak aa kholh i aa kholh khawh in bathroom lei in a rak chuak i towel aa fenh i a itnak bed room lei ah a lut . A behroom chung a phak cun a towel fenh mi cu aa phoih i taklawngin thlalang hmai ah a sam aa roter . Culio ah cun a fanu kum 2 nute nih a nu phone a rak tongh ia rak ngam ngai . A nu phone cun a nu taklawng um lio mi cu a hnulei in hman a rak thlak len i midang dang sin ah a rak kuat thluahmah.\nEmily nih cun ka fanu nih ka nu lei in hman a rak ka thlak i midang dang sin ah a kat hna timi hrim pakhat hmanh a rak thei ve lo . Emily le a pasal cu zarhpini chun (Ontober 11) ah a pasal he inn an va zoh i cu ah cun cakuat pakhat midang sin in a dong . Message cu a van zoh i a riantuan pi hawi pakhat nih “Na hmanthlak kuatmi ruang ah kai lawm” tiah ca a rak kuatmi a van hmuh cun a khuaruah har ngai.\nCuhnu cun a hawinu he cun an i chawn i hmanthlak kong an i ceih hnu lawng cun a fanu nih midang sin ah a taklawng hmanthlak a rak kuat hna timi cu an theihkhawh than . A phone a van check tik ah cun a taklawng hmanthlak pawl cu midang minung 15 sin bak ah a rak kuat hna . A kuatnak minung pawl cu a van check than i a hawikom , a riantuan pi hawi , a sianginn kai ti hawi , a sianginn kailio i a mah a rak uar tuk tu tlangval pa sin tiang a rak kuat hna.\nA kuatmi hna pawl hi a mah he aa chawnbia tuk mi an si hna lo caah a thinhung khun .Cu hnu ah cun Emily nih cun “Chikhat te cu ka thi ko , ka nung than i ngeihthiam ka va hal dih than hna ” tiah a chim.Mi thenkhat nih cun capo phun in an rak chawnh ve fawn i a ning zak tuk fawn.A pasal Derek nih cun a fanu te thiltuah mi cu ai nuamtuk i a nihchuak ngai.\nDerek nih cun a fanu cu mi phundang bak a si a ti i ” Ka fanu hmanthlak na ka kuat velo cu kai ngeihchiat ngai ‘ tiah capo lei tu in a chim .Online mipi thenkhat nih taklawng kan um lio hna pei kan fale nih live hna an rak thlah tawn ve cu tiah a chim mi zong an um ve.


Baibal Tuanbia: Caw Inn Chungah Jesuh A Chuak - Jehovah Tehte Hna Web Site\nHi ngakchiate cu ahodah a si nan hngal maw? A si, Jesuh a si. Atu naite ah khan caw inn chung ah a chuak. Caw inn cu saram an chiahnak inn a si. Mari nih Jesuh cu caw rawl einak kuangchung ah a thlim. Caw rawl einak kuang cu caw le a dang saram an ei awk rawl an chiahpiaknak hna thil a si. Asiahcun zeicahdah Mari le Josef cu hika hmun ah saram hna he humn khat ah an um ṭi? Hi cu naute chuahnak ding hmun a si lo, a si maw?\nSi hlah. Asinain hika hmun an phaknak cu hitin a si. Rom siangpahrang Sizar Augustus nih mikip anmahle chuahnak khua cio ah milu relnak caah nan kal dih lai tiah upadi a rak chuah. Josef cu hika Bethlehem khua ah hin a rak chuak mi a si. Sihmanhsehlaw amah le Mari an hung phan tik ahcun, khoika hmanh ah an ca ah riahnak hmun a um ti lo. Cucaah hika saram hna sin ah hin an hung phanh cu a si. Cun cu ni thengte ahcun Mari nih Jesuh cu a hrin ai! Sihmanhsehlaw nan hmuh bang hin Jesuh cu dam tein a chuak ko.\nTuukhal hna Jesuh sin an rat hi nan hmu hna maw? Annih cu zan ah ram lak ah an tuu kha an zohkhenh hna, cun an pawngkam vialte ah ceunak a hung tlang. Cucu vancungmi pakhat a si. Sihmanh- sehlaw vancungmi nih: ‘ Ṭih hlah u! Nan caah thawngṭha ka ngei. Nihin ah Bethlehem khua chung ah Kri Bawipa cu a chuak cang. Amah nih mi hna kha a khamh hna lai! Amah cu puan in an zual i, caw rawl einak kuang chung ah an thlim ko kha nan hmuh lai,’ a ti hna. Cucangka cun vancungmi tampi an ra i Pathian kha an thangṭhat. Cucaah hi tuukhal hna cu rianrang in Jesuh zoh awk ah an kal i, atu cu an hmuh cang.\nZeicah Jesuh cu hitluk in aa thleidan ti nan hngal maw? Ahodah a si taktak nan hngal maw? Hi cauk i hmasa bik tuanbia ah Pathian Fater kong kan chim mi kha philh hlah u law. Hi Fapa cu van le vawlei le zeizong dang vialte sernak ah Jehovah he rian a rak ṭuan ṭi. Aw, cucu Jesuh a si!\nA si, Jehovah nih vancung i a Fapa nunnak kha a lak i, Mari paw chung ah a chiah. Ngakchiadang an nule paw chung ah an ṭhan bang in Mari paw chung ahcun a ṭhang ve. Sihmanhsehlaw hi ngakchia cu Pathian Fapa a si. A donghnak ah Jesuh cu hi Bethlehem khua caw inn chung ah a chuak. Jesuh a chuak cang ti minung an chimh hna caah zeicahdah vancung mi cu hitluk in an lung aa lawmh hnga ti nan hngal maw?\nHmanthlak chung i ngakchiate cu ahodah a si i khuazei ah dah Mari nih a thlim?\nZeicah Jesuh cu saṭil an umnak caw inn ah a chuah?\nHmanthlak chung i caw inn ah a lutmi hna hi ahote dah an si i vancungmi pakhat nih zeidah a chimh hna?\nZeiruangah Jesuh cu aa thleidan?\nZeicah Jesuh cu Pathian Fapa tiah kan auh khawh?\nLuka 2:1-20 rel.\nSizar Augustus cu Jesuh chuah lainak chimchungmi tlinnak i zei ka zawn ah dah aa tel? (Luka 2:1-4; Mik. 5:2)\nZeitindah minung pakhat cu “lungthin ṭha” a ngeimi hna lakah aa telmi pakhat a si khawh? (Luka 2:14, NW ; Matt. 16:24; Johan 17:3; Lam 3:19; Heb. 11:6)\nKhamhtu a chuah caah nautami Judah mi tuukhal hna nih lawmh awk a ruang an ngeih a si ahcun nihin Pathian salle nih a ngan deuhmi lawmhnak ngeih awk zei a ruang dah a um? (Luka 2:10, 11; Efe. 3:8, 9; Biat. 11:15; 14:6)\nJesuh Cu Zeitik Ah Dah A Chuah?\nDecember 25 ah zeicah Christmas puai an tuah ti kha hlathlai.


Zualko:,,Lai Hlaphuah Thiam Pu Herh Lian a Nunnak a Liam -\nKan Laimi lak ah hlaphuah lei ah bochan bikmi pakhat a simi Pu Herh Lian cu nihin zaanlei sml. 6:50 hrawng ah Yangon an inn ah a nunnak a liam. Pu Herh Lian te hi Yangon ramtthen, Hlaing ah a ummi an si. Pu Herh Lian nih a nupi le a fale pahnih a taantak hna. Pu Herh Lian hi Yangon i IMCP Bible College ah cachimtu saya zong a rak ttuan balmi a si. Crd-The Chin Journal.\nCadang relchap; Mandalay khuachung ah lamzawh mi,Mino 7 tlaih an tong Mandalay, Patheingyi peng Gankouhkhua ah minung umnak inn pakhat cu tuzing ah rallokap le palik phu hna nih luhhnawh in an tlaihhna, nifatin lamzawh ah a thawh mi 7 an si ti in an tlaihhna hi a si. An tlaihmi hna hi minung 7 an si,2 cu hliam an tuar” tiah palik lei chungtel pakhat nih a chim.\nMeithal kuan hliam a tuar mi,2 chung ah pakhat cu a pang ah an khen caah a hma a fak ngai, thinphang a si ko tiah theih a si, atu tlaihkhih a tong mi hna hi Myatawng le Mandalay mino hna lamzawhnak i tlaih a tong mi mino an si. Nihin zinglei ah Mandalay university lamzawhnak cu khuachung motor sawh te he ra in mi tlaih nak an tuah ah pa,\nPakhat zong tlaih khih a tong tiah theih a si. A luancia mi July 29 zaanlei ah , Mandalay khuachung in mi cheukhat hna cu tlaihkhih an ton nak kong ah Nah-Sah-Kah nih thawng an langhter ning ah theih khawh a si tiah Voice Of Myanmar nih a tial.crd-the chin post.


US ram cu phungning tein Khrihfa ram a si ti fehternak a um lo. – Hakha Cherry\nUS ram cu phungning tein Khrihfa ram a si ti fehternak a um lo.\nCuruang ahcun cozah phunghrampi zong mi zapi ca a ttha ding in an suai ko lai, Khrihfa calawng ruat in an suai lai lo. Khrihfa kan caah a biapi bikmi cu kanmah felte le zumh awktlak tein kan um kha a biapimi a si ko. Hi vawlei caah tlangcung i tlakmi khua bantuk le ceunak bantuk kan si kha a biapi ko. Kan pawngkam ah an duh ahcun nu le nu, pa le pa zong i um ko hna seh kanmah kan fale kha an i umh ve lo ding in kan cawnpiak hna kha a biapi mi a si ko. An duh le nau zong i phiat ko hna seh kanmah le kan fale kha kan i phiat lo a biapi ko i i phiat lo ding in kan i cawnpiak ding a si ko. Khrihfa cu kan innpa le mi vialte caah zohchunh awk tlak le tette ttha kan si kha a biapimi cu a si ko.\nNu le nu, pa le pa umh nan duh lo ahcun na innpa mirang le miphun dang hna kha i umh lo ding in va cawnpiak ko hna u. Laipawl cu mirang pawl hna nih nan innpawng um le innpa si zong an duh lo kha aw, khrihfa ttha kan si nan i ti nan. Nan innpa ca hmanh ah tette ttha le khrihfa ttha nan si kho lo cu. Mahlio ah US cozah phunghrampi suaimi kong hna ah nan va buai lengmang i Trump sungh ruang hna ah nan lung a rawk tuk cu. Na chungkhar le na miphun le na khua cahmanh ah buai deuh law a ttha deuh lai. Khrihfa ttha na si khawh lonak ruang ah le Pathian ram caah na tuan khawh lomi ruang hmanh ah na lung va rawk deuh law san a tlai deuh hnga.\nNan fanu le nan fapa kha, an nu hawi le an pa hawi he an i duh lonak ding cawnpiak hna law a ttha deuh lai. Laimi lak zongah nu le nu a uarmi an um pah len cang ti si ko kha. Mah bang hna kha Trump a ttanh tukmi Lai chungkhar an si ko lai cu. Marka 10:9 chungah kan hmuhmi cu “Pathian nih a fonhmi hna cu minung nih tthen awk a si lo, tiah a ti.” Nu le va i tthen lo ding tiah Bible hmun tampi ah a kan cawnpiak ko nan US um Laimi nuva a tthenmi kan tamtuk cang hi aw. Mah bang hna hi fakpi in ruat deuh ding kan si.\nUS ram ah Khrihfa karh u sih, zor hlah u sih ti nan duh ahcun nan innpawng i zum lotu pawl kha Pathian thawngttha va chim hna u. Va cawnpiak hna u. Pastor rian lawng a si lo. US ramah Mormon Khrihfa bu le Jehovah Witness Khrihfa bu hi a karh rangbik an si. Aruang cu mi innkip ah an va leng hna i Khrihfa biaknak an va cawnpiak hna, Bawi Zisuh kong an va chimh hna. Khrihfa ttha le a feltukmi le a piangthar tukmi kan si nan i ti ahcun mah ti khan va tuah ve u.\nNa rianttuannak i na hawile ramdang pawl kha nu le nu, pa le pa umh a tthat lonak zong va cawnpiak ko hna. Cozah thiltuahmi dohlawng tthawng ding si lo. Cozah caah pakhat hmanh kan tuah kho lo. Cozah caah thlacam ko cucu na rianttha bik a si ko. Obama nih nu le nu, pa le pa umh a onh hlan in a ummi an tamtuk cang. Zaangfak an si, kan minung hawi an si ve, right an nei ve, Pathian muikeng an si ve a ti ruangah a onhmi a si ko lai.\nMah minung hawi dirhmun a ruahpiak hna caah a si ko. A duh lomi, a pom lomi Khrihfa nih cun an zul hlei lo, an pom hlei lo, an i um hlei lo. Paul nih a chimmi cu “Hi vawlei kalning hin kal ve lengmang ti hlah u” (Rom 12:2) ati bang kanmah kha felte le zumh awktlak tein Khrihfa kan sinak ah kan um kha a biapimi a si ko. Ka pehtthan te lai.Credit-Van Tum\nDonald Trump hi zei ruang ah dah zumtu nih kan ttanh?\nTrump nih sunghkhan a tim rih lo. Twitter ah hitihin a tial:


Burma 2010 Thimnak Nithla an Thanh – Chin Community in Norway\nBurma 2010 Thimnak Nithla an Thanh\nAugust 13, 2010 Peter Sang 0 Comments\n2010 donghlei ah election an tuah te lai tiah rak zumh cia a si nain, zeitik ni satahdah an tuah lai ti cu thawngthanhnak a um lo caah caan saulak rak hngah asi cangmi cu nihin lawng ah Burma 2010 election Commission Committee nih November 7 ah kan tuah lai ti thawngthanhnank an hun tuahmi kong thawngpang hmuntamnawn ah an hun tial cio.\nMicheu nih rak tuakning ah pa hra lawngte ai tlarmi nithla 10.10.10 hi election ni caah an thim theo te lai ti hi a rak si. Fiangngai in rak ruah cio asimi pakhat cu, Pi Suu Kyi hi inn thawng ah November 15 tiang hren an timhtik ah cu hlan ah election an tuah te ko lai ti hi asi fawn. Tu nithla an thimmi number pa 7 zong hi vanthatnak lucky number an si lawng siloin, 11 thla number 11 zong hi number tuak a zummi hna nih an zumh ning ah “Ral pawl an tlau/lo” timi a langhtertu number asi tiah an ti (DVB).\nTulio ralkap lutlai Tan Shwe hi akong theih ngai asi mi cu, kuttial zoh, camhtuak a zumtukmi le ai bochantukmi minung asi ti asi fawn. Burma a hruai kum 20 deng akal cangmi ah amah thlauk in le vawleicung mifim hna thlauk le ruahnak peekmi in ram kha hruai loin camhtuak thiam hna nih an hmuhning in le amah kuttial zohnak menmen in ram a hruai ruang ah hitluk in ram le a minung hna nih harnak kan tuar asi ko ti hi ruahciomi cu asi. Hi bantuk in kuttial le camhtuak azumhtuk ruang ah a hna achetmi bantuk in le, mi zeirello a ral a tha ngai mi bantuk in a um nak hi asi.\nMay 29, 2008 ah referendum tuah in an fehter mi phunghrampi nih a kan chimhmi cu, parliament thudenh 440 sermi chung in 25% silole hmunhma 110 hi ralkap caah chiahpiak pacia an si. A taangmi 330 tu hi political party 40, tutiang ah register ai tuah cangmi hna zapi nih i cuhcio ding cu a si. Hi hmunhma 330 chung in anmah ralkap minung lila asimi Union Solidarity and Development Party (USDP) nih an i cuh ve lai caah tutan election hi cu, 1990 election lio bantuk in Ralkap nih kan sung ti lai loh tiah an i zumh cang. USDP hi hlanlio USDA (ciangh khaing ze) kha a min an thlen mi asi i lutlai pawl hi ralkap minung lawngte an rak si.\nTheih cio bantuk in tulio Burma Prime Minister pa Thein Sein nih USDP cu a hruai hna, party leader asi. Hi nih tulio ah hehchet tiah mipi vote hmuhnak ding caah, an party ah member a lutmi hna kha lam an phahpiak hna, phaisa a kart tlawnte in an cawih hna. Anmah member cazin a lutmi hrim hi ram pum paluk ah million 25 fai kan si an ti tik ah, khuaruahhar ngai in thil ai thlen lo ah cun, anmah Ralkap nih parliament thudenh 25% lawng hmanh siloin tamdeuhpi an hmuh pin ah thimnak ah anmah an thling than lai ti hi zumh cio mi asi.\nCun NLD le Suu Kyi nih tu election hi mipi duhnak tein an tuahmi le zalawng tein tuahmi election asi lai lo ti a fian tuk caah kan lut lai loh tiah biakhiahnak an tuah cang i election commission sin ah register zong ah tuah duh lo. Cucaah NLD cu tukum May thla in Burma ram ah cun anungmi party asi tilo, chimduhmi cu, thimnak i cuh ve ding in pawmmi party asi ti lo. NLD nih election ah tello ding in thawng an thanh caah, election tampi ding /telve cio ding asi ko tiah timhnak a rak ngeimi buu hna le pumpak in ai rak i tim tukmi hna pawl an aar dih i, zeituahawk theiloin an um. Cheukhat ve nih cu NLD biakhiahnak kha thazang an hun pek colh ve.\nNLD chung lila ah ruahnak ai cheu i National Democratic Force (NDF) min bunh in Khin Maung Swe le Dr. Than Nyein nih an hruai hna i an chuak i election ah tel ve ding in register zong an i tuah. 1990 election ah vote million 9 a rak hmumi NLD pi, nihin tiang ah ram dang nih an cawlcanghnak an cuanhmi hna ai then cu mipi lung a zawr pin ah tu Ralkap nih an tuah dingmi election kong ah midang nih ttanlakpi duhnak thinlung a zawr te ngaingai.Register ai tuah cangmi party 40 chung in an minung hna kha Agust 16 in 30 kar ah min cazin na kan pek dih lai tiah, Election commission nih election nithla an thanh pah in thawngthanhnak atuah chih.\nTu election dih in Burma ram cu, SPDC nih ralkap thuam in ukmi ram asi ti lai lo nain, anmah Ralkap nih duhpoh in thuai khawhmi ram a si rih ko lai ti cu an phunghrampi an suaimi nih fiang ngai in an kan chimh. Amin ah The Republic of the Union of Myanmar ti a hun si lai i President (ralkap chung in) kan ngei lai, Parliament thuhnak 440 chung ah 110 silole 25% hi ralkap nih an laak lai, tulio i state dirhmun angeimi kan min cu amah ning in State ti asi rih lai nain, Division rak ti mi kha Region tiah min thlenpiak an si lai (hihna pahnih hi an nawlngeihnak ai khat te lai), Burma khuapi cu an thlen cang bantuk in Nay Pyi Daw a si beh lai, ramchung ah duhnak langhternak (tulio kan duhmi federal system) tibantuk a chuah ah cun an phunghram ning in President (ralkap) nih a duh ning in nawlngeihnak le tlangtlaknak a ngeih rih lai caah tulio he kan ram thil sining tampi ai thleng ko lai nain a muro taktak (Ralkap lairelnak) cu amah kel a si ko lai ti hi zumhmi cu asi ko.\nPrevious Previous post: Tuluk Ram Ruahsur: 300 Leng an Thi, 1000 Leng an Tlau\nNext Next post: Drap på Kona i Egersund


Salai Bawi Lian Mang Asiloah Thlennak Phurtu Pasaltha – THE CHINLAND POST\nSalai Bawi Lian Mang Asiloah Thlennak Phurtu Pasaltha\nChin Digest| Vol.2, No.6| Salai Bawi Lian Mang cu 1995 kum CHRO tiah a tawinak in theihmi Chin Human Rights Organization [Chin Nuhrin Covo Bu] a rak dirhtu a si i, atu lio ah Executive Director rian in CHRO a hruai cuahmah lio a si. Thantlang peng aiawh in CNF Supreme Council member zong ah aa tel. US ram California khualipi ah a nupi Pi Za Par le an fanu Bawi Chin Tial, kum 9, he khua an sa. A rian ruang ah kum 2013 hnu in a caan zatceo cu Kawlram ah a hmang.\n1988 kum ah CNF ah a lut i, Kachin ram ah raltuk training an kai hnu in Chin ralkap a tuan. Kum 1993 kum in a dam lonak ruang ah ralkap cun aa din. Ralkap training an dihka in Kachin ralkap hi mobile battalion timi sakhan zong um loin a herhnak paoh ah raltuk ah a kalmi phu sin ah ral a rak tu. Cu lio ahcun raifanh zawtnak nih fakpi in a rak tlak.\n“Ramtang kan vahvaih liopi ahcun a si i, ka zawtning a rak zual tuk caah ruah lopi in ka tlu. Siizung ah an rak ka chiah i, ka rak dam kho lo. Mah hngal lo tiang in ka rak um i, Tuluk ram siizung tiang ka rak phan. Ka hawile nih hin a thi lai tiah an rak ka ruah cang. Ka sirlei ka ih ahhin ka hmai a tla dih i, ka mit ai chin. Taksa ka rak ngei ti lo i cuticun tho kho lo in saupi ka rak um” tiah a rak zawtnak kong he pehtlai in a chim.\n“Duhsah in ka hun dam i, ka hun i sersiam than. Thut le dir le kal te hna ka hun cawng than kho. Ka zawt damka hrawng ahcun Kachin ram i, a ummi Chin ralkap pawl kha kan ram ah kan kir cang lai kan rak ti lio ahhin lamzawh nakding ah phu 2 in kan rak i then. Mah lio ahcun ‘kan kal nakding a hla fawn, nang hi na kal khawh lo caah Shweli lam lei khin va tlung ko’ an rak ka ti”\n“Ka timi hna cu, ‘hmunkhat te ah nan si ah ka ra i, nan sin ah ka tlung ve ko lai’ ka ti hna. Amahbelte kanmah ralkap phung ah hi bantuk lam hlapi kan zawh tikah mi pakhat-khat ruang ah zapi harnak ton ding a si ahcun i ‘nawn’ kha si ko. Kei kha ka dam lonak ruang ah a har ding ka theih i,\n‘kan phung kan lam ka theih ko, cucaah ka kal khawh lo sual si le kan phunglamning tein nan ka tuah te ko lai’ ka ti hna.\nA ruang cu kha lio ah khan, kan miphun caah pakhatkhat khi kan tuah khawhmi ko lai ti hi ka rak zumh pengmi a si” tiah a zawtnak ruang ah ralkap a tuan lio i tihnung le harsatnak karlak ah a miphun le ram caah a nunnak a rak ui loning kong he pehtlai in Chin Digest ah a chim.\nSalai Bawi Lian Mang cu Chin ralkap a tuan lio a hawile pawl nih si hna seh, ralkap in aa dinh hnu in CNF ah a riantuan hawi si hna seh, CHRO ah a riantuan hawi dihlak nih a dikfelnak, a rian aa zuamnak le aa tangdornak kong ah upatnak an pek i, zohchunh awk tlak pasaltha tiah an chim pengmi a si. Ralkap aa dinh hnu in CNF ah chungtel a si peng rih. Ralkap in aa dinh kum 1993 ah-cun India ram khualipi Delhi ah CNF nih a rak hunmi Publicity and Information zung ah rian a rak tuan.\nCHRO- Australian Minister of Foreign Affairs The Hons Julie Bishop in Canberra to discuss issues facing the Chin people\n1993 kum dongh lei ah Thailand khualipi Bangkok ah a kal i, United Nation High Commission for Refugee (UNHCR) zung ah holh let rian a tuan pah in Chin miphun dothlennak le Chinmi hna kan konglam diktak vawlei pi nih an theih khawh nakhnga ruahchannak he CHRO dirh ding in a hawile he an rak cawlcang. CHRO cu 1995 kum ah an dirh khawh.\n1995 kum dongh lei ah Canada khualipi Ottawa a phan. Salai Bawi Lian Mang cu kum 27 a si lio, Canada a phanh tlawmpal ah English as Second Language timi subject in High School a kai than. A dih in Carleton University ah Ramkhel fimthiamnak Political Science a peh i, B.A degree a la.\nKum 2003 in kum 2004 tiang University of California Barclays ah Journalism in visiting scholar in a um hnu ah California ahcun aa thial. Cu chung vialte ahcun Chin miphun dotlennak le Chin miphun covo caah hmun kip ah kal in CHRO a riantuan hawi he cun fakpi in an rak tuan pah.\nPu Bawi tiah upatnak in auhmi Salai Bawi Lian Mang cu Hakha khua ah 1968 kum ah a rak chuak. Tikir khuami Pu Ngiar Chum le Tlangrua khuami Hai Nawn tiah theihmi Pi Mang Cin a si. Unau chuahpi a ngeih hna i, Pi Iang Zing, Pi Run Pen Sakhong, Pu Van Lal (tleicia), Pi Ngun Hlawn le Salai Tluang Vel Lian hna an si.\nA chuahka in Falam khua ah an rak i thial i, sianginn catang taang khat a dih hnu in Thantlang ah an i thial i, tang 10 tiang a kai. 1986 kum ah tang (10) a awng i, Mandalay University ah sianghleirun kai a rak ngah nain kai manh loin Yangon ah a rak i thial. Yangon University ah Zoology Major in kum hnihnak a kai lio 1988 kum ah Kawlram buainak a chuah ruang ah ramtang ah a rak zam i CNF/CNA ah lut in miphun le ram caah a nunlam a pial hi a si.\nTheiternak: Hi capar cu Chin Digest Vol 2, No. 6 (December 2016) ah rak chuah cangmi a si.\nSalai Bawi Lian Mang Le Chin Digest Biaruahnak a ra zau lai…\nPrevious Jack Ma Cu A Hodah Si?


A poi taktak: Thangtlang Peng Thangaw khuami kan farnu Ma Swe Aye ralkap nih Insein Thong Inn ah an chiah – Chin World News Evening\nA poi taktak! Min Aung Hlaing ralkap Myanmar ralkap nih Kan lai nu Thantlang Peng Thangaw khuami Ma Swe Aye cu March 3 an tlaih i Pokmah 505 (A) in taza an a cuai. Cun a tu hi Insein thong ah an chiah tiah theih a si. Him tein a um i a rauh hlanah a chuah ṭhan khawhnak hnga thlacamnak in bawm cio hram hna usih.\nHi kong he pehtlai in Saya Thawng Ṭha Thang nih hitihin a taarlangh,”Kan lai nu Ma Swe Aye Kawl min a si ruangah kan rak thei lo, Thangtlang peng, Thangaw khua mi a si. March ni 3 ah an tlaih. Insein thong ah 505 (A ) in taza an cuai. Na miphun hawi nih Kan in Upat, Kan in dirpi, kan in um pi. Kan si khawh chungin kan in bawmh cio lai,”tiah a taar\nHmuhning|Atu kawlram hi Civil war timi rampumpi ral a tho cang mi asi. Ral a tho ruang ah (Kingless) uktu umlomi le phungphai zulh awk le dundan a um ti lo mi hi Ram chung raltho cang timi ( sign) a si cang. Rampi le cozah ( sovereignty power) a ngei tilo mi cu fir, thahnawn le sualnak phunkip a khor a si cang caah, cucu Kingless/ uktu le zulhphung le dundan a ngei tilo mi killing field ( thahnawn nak)hmun hma ah a can cang.


FDA Zung Rianttuan Minu A Tlaihhrem Hnuah A Thattu Pa Thih Dantatnak An Pek Ve Cang - THANGLAWI\nJune 22, 2018 July 1, 2018 Lyly Par 0 Comments Myanmar\nKawlram FDA zungah upa pakhat a si ve mi Ma Shwe Yi Win a tlaihhrem hnuah a thattu Myo Zaw Oo cu a sualpuhnak a dik ko tiin Khayaing biacaih zung nih thih dantatnak an pek ve cang tiah theih a si. A sualpuhnak hi a fian ko caah tiin Yangon nichuahlei ramtthen khayaing biaceih zung nih thihdan an pek hi a si. Myo Zaw Oo hi nihin June 22 zinglei 10 ahkhan Yangon nichuahlei ramtthen biaceihzung biacaih bawi nih bia a khiah piak cang hi a si.\nMyo Zaw Oo hi hramhram in mi thil chuh, tlaihhrem le mi that sualpuhnak in tazacuai a si i cu ruangah thihdantaknak an pek hi a si. June 18 an biacaih lio bia ning zulhin biacaihtu nih nihin June 22 ah bia a khiah piak hi a si. FDA zung rianttuan minu hi kan hnulei January 20 ahkhan Hletan in inn a ttin leiah a tlau.\nJanuary 21 zinglei 6 hrawng ahkhan a ruak cu Dagon khuathar Ngamoeyait tiva kam ah a namte hliamhma he an hmuh i a nu sinak zong in thi a rak chuak len rih. Hi nu a thattu Myo Zaw Oo hi January 24 zaanlei 2 hrawng ahkhan Yangon khua Mingalar shopping mall ah a thah minu handphone he palik nih an tlaih. Thla 5 chung thong an thlak hnuah thihdantatnak an pek hi a si.\n← Jo Jung Suk Le Gummy Tthitumhnak An Tuah Ve Cang Lai\nTthitumhnak Puai I A Kal Mi Ngakchia Kum 6 Nute Cu Lam Mui Lak A Kalpi Hnuah Hitihin A Tuah →\nARAKAN ROHINGYA SALVATION ARMY ( ARSA ) TE LAKAH KAN THLAPHANG TAKZET A NI


Cancer A Chuahter tu , Voksa A Eimi nih Hrial hrimhrim Dingmi Phun (5) – Chintanbo\nMi tampi nih cun zeisa dah na duhbik tiah kan i hal tik ah Voksa ka duhbik tiah a chim mi hi kan tampi lai tiah zumhnak ka ngei. A hlei in Chin mi hi voksa a duhkhun mi le a ei tam khunmi kan si lai ti usihlaw kan palh lem lai lo . Zeica tiah puai sunglawi le chunthah ni tbk ah cun voksa ai tel lo ah cun a tlamtling lo titluk in kan i ruat . Asinain voksa hi sa vialte lak ah a rak thianghlim lo bik mi a si i ,ngandamnak lei biapi ah a chiami nih cun an hrial ngaingaimi sa a rak si ve fawn.\nCulawng siloin ngandamnak lei a tuanmi doctor le nurse pawl zong nih mipi sin ah voksa eilo dingin forhfialnak an tuah lengmang theumi zong a si fawn. Cucaah voksa eilo in na um khawhlo i na hrial khawhlo i nai sum khawh bak lo a si hmanh ah voksa na ei tik ah na taksa caah a thalo khun mi tal hi cu na theih i na hrialthiam a rak biapi ngai ngai ve.Cucaah voksa ei a duh i ngandamnak caah ai ralring mi caah voksa chung i kan hrial a herh khun mi kan rak langhter lai.\n1.A thin : Mithiam pawl nih an chim ning ah cun voksa ah hin a thianghlim lomi le a thurhnawm mi ai funtom nak bik hmun cu a thin ah hin a si tiah an langhter. Cucaah voksa eiloin na um khawhlo hmanh ah vok thin hi cu na hrial ah a tha ngai lai. 2.A cuap : Vok nih hin a hmur in vawlei a nor peng tik ah vawlei dip le khu vialte kha a hnar in a dawp i cu vialte a dawp mi cu a cuap ah direct in a phak caah a cuap hi a thianghlim lo taktak tiah an langhter fawn.\nCucaah voksa na ei tik ah a sa dang cu ei ko law a cuap kher hi cu hrial khawh i zuam law saupi na dam deuh lai i na voksa duhmi zong saupi na ei kho deuh lai .3.A rilpi/rilte : Vok ril hi zeitluk in ti in thiang tein kan tawl kan ti ko zong ah a thiang dih kho taktak lo mi a si ti a si .Cucaah vok pawpi le ril pawl hi thianghlim khui in kan tawl lo i kan ei ah cun zawtnak phunphun a chuahpi khotu an rak si tiah an langhter ve fawn. Voksa eitu tampi zong nih an hrial ciomi a si cang tiah langhter a si fawn.\n4.Athluak : Vok thluak ah hin vitamin tampi a um i 100 grams ah thau (Cholesterol)2500 mg ai tel cang ti a si .Curuang ah minung pakhat nih tifa tin kan herhmi zat hi 8 hrawng lawng a si tik ah vok thluak kan ei ah cun kan taksa caah tih a rak nung manh tuk cang ti a si caah vok thluak hi cu kan hrial thiam a biapi ngai ngai fawn. Cucaah voksa ei nai sum khawh baklo a si ko zong ah hrialawk a simi tu hi cu rak hrial ve ko .5.A thisen : Voksa a eimi caah cun vok thi thun tlukin a thawmi a um ti lailo tiah a uarmi an tam taktak.\nAsinain vok thi ah cun tur thalo a rak tam taktak ti a si ve.Cucaah eiloin na um khawh lo tuk a si hmanh ah hmin taktak in na chuan hnu lawng ah na ei lai ti a si.A hmin huaha lomi na ei lebang ah cun na caah tihnung tuk ti a si.Sikan ngeih hi ngandamnak a si i damsau nak zong a si caah sum a herh mi cu i sum bak ding a si ko.\nHi vialte kan langhter mi hi voksa a thalo a thianhlim lo ti a thei ko nain , ai sum kholo mi nih cun theih i hrial thiam a herh bak mi an si hna caah , nangzong voksa na hrial khawhlo hmanh ah hi kan langhter mivial tal hi cu hrial khawh hram rak i zuam ve ko.Ngandamnak tluk in a biapi mi thil dang zeihmanh a um ti lo i , na ngandamnak cu na rumnak a si tiah mithiam pawl nih phungthluak ah na ngeih kha philh hrimhrim hlah .Na ngan dam hram ko seh.


Athiam Lawlaw “I Pheh Hlah MuMuidawh Te” (VIDEO) by- Leng Far Hlawn Sung\nLeng Far Hlawn Sung nih I pheh hlah mu muidawh te timi Laihla Love Song asakmi cu a thiam kho taktak si. Ngaih ka ah cun cubantuk hla cu ti ding a lo nain ngaih deuhdeuh ah a thiam kho tuk. Hmailei ah cun Zuunhla sak ah Love Song Singer of the Year a co te lai. Leng Far Hlawn Sung, i zuam chinchin, na thiam ko tuk eh. video zohnak link\nVapual Thawng – Love song sak hi sual a si timi a tutiang an um rih, “God is Love’ kan hei tii fawn, cucu pehtonh ahcun Love song ti cu “Pathian hla” ti a si hoi, Laimi nih Love Song kan ngei lo, Zuun hla lawng kan ngei. Love song sak hi sual a sii ahcun kei hi Love Song nan timi Zuun hla phuahtu ka si, cucaah a satu nakin ka sual deuh suaumau ti nak a si lai…ka min ka leet a hau..”Vapual Thawng” ti kha “Misual Thawng” ti in.\nKa duh kan dawtmi hna he thihnak in maw, a dangdang ruangah kan i tthen tikah an zuun kan ngai cucu tthah hla zong in an lawh, hla zongin kan phuah…kan dawt hna i kan siang fam hna lo cu ta. Pumpak ruanhning le a pomning a si i a sak duh lo khi cu phundang…mi sakmi va soi khi cu a dik lo ka ti, anmahle zalonnak cio.\nThantlang Peng Palek CDM Tuahmi Nihin Tiang Bawmhnak Kan Hmu Lo →\n← RAL RAM I ZURIT CU RALSUNGHNÂK PHUN KHAT A SI


Thlau le Hmuh | Radio Veritas Asia\nThlau le Hmuh\nA caan ah mah ruahnak lengin midang sinin cohlaan le sunsak nan ton tik ah zalong in nan um thiam cio hna maw? Minung hmuh ningah mi sual an si tiah ruah mi hna kha kan Bawipa Jesuh Khrih nih hawikom bangin a cohlaan hna tikah frasi mi le phungbia cawnpiak tu hna cu tha tein um thiam lo i Bawipa cungah sual phawt ding lawng khua an khan tawn. Zeicah tiah cun farasi mi hna cu mi sual mi hna he i hawikomh a si ah cun Pathian hmai ah kan thiang sual lai lo tiah a ruat mi an si caah a si.\nMidang cungah Pathian muihmai zoh in dawtnak lungthin he a cohlaang mi na si cang maw? Bawipa Jesuh nih mi sual hna tiah an ruah mi hna he rawl dum tinak siseh, i cawnpiak nak a tuah ah siseh frasi mi hna nih an hmuh tikah an khuaruah a har ngaingai. Sihmanhsehlaw, frasi mi hna nih an philh sual mi le an i thiehter duh lo-hmuh ter duh lo mi cu, Bawipa cawnpiak mi Pathian zangfahnak kong hi a si.\nBawipa tuahser ning le a nun zia in a cawnpiak mi hna cungah frasi mi nih bia hal nak an tuah tikah Bawipa nih tahchunhnak bianabia in a leh mi hna cu “Tuu tlau kong”, “Tangka tlaukong”, tbk,…in a leh tawn hna. Zeicahtiah cu bianabia chungtel hna cu minung nunnak caah a biapi mi an si caah kawl cio mi le ngeih cio dingin duh cio mi an si bantukin, cu bianabia hmannak thawngin Pathian zangfahnak le khamhnak kong fawi tein in kan theihthiam khawh nak hnga ding caah a si.\nA tlau mi kawl than ding le hmuh tikah remh than dingin Bawipa nih a kan duh piak cio. Pathian nih a kan pek mi nun zia dawh te hna, dawtnak le lungthiang tein pakhat le pakhat kan palhnak i ngaihthiam in midang hna sinah Pathian muisam kan langhter khawh nak hnga ding te hna,… mah bantuk hna hi Bawipa nih a kan duh piak mi cu an si.\nMinung sining in kan thlau tawn mi hna cu mithiang Paul nih fiang tein a langhter ve. “Minung sining nih a tuah tawnmi cu a fiang ko: nu le pa sualnak tehna a thurhnawmmi thil tehna, aa dawhcah lomi thil tehna, siasal biak ehna le dawih le eih tehna hi an si. Pakhat le pakhat an i ral, an i do, an i nahchuah, an thin a hung anmah zawn cio lawng an ruat, an i then, ziar an i ngeih, zu an ri, an au an khuang i cu bantuk thil a dang tampi khan an tuah lengmang hna” tiah (Gal 5:19-21) ah a ti.\nBawipa nih a tlau mi hna kha a Bupi chungah luh ter than ding le lawmhpi ding a duh. A tlau mi hmuh than an si i lunglawmhnak a um ning kong kha Bawipa nih a ti mi cu: “A hmuh tikah a hawikom hna le a innpa hna kha a auh hna i, ‘Ka lawmhpi u, zeicahtiah ka thlaumi ka tangka kha ka hmuh than cang’ (Lk 15:9) ‘aa ngaihchihmi misual pakhat ruangah Pathian vancungmi hna cu an i lawm’ tiah a ti”(Lk 15:10).


FAKTUK IN PEI DR SASA CU MINUNG PAHNIH AN VUN TTHUAT KO CANG HI – The Chinlung Post\nTulio ah a laar taktak mi pakhat cu Dr Sasa hi asi. Dr Sasa hi minung tampi Chinmi nih cun kan uar dih ko hna lai tiah zumh a um. Asinain tutan a vun cawlcanghnak thok cun minung tampi nih an lungput an langhter cio hna. Tthenkhat nih cun Dr sasa nih hin ramkhel kong pakhat hmanh a theihmi a um lo tiah an ti. Cun tthenkhat nih cun a chimmi zong auar mi um ve asi.\nDr Sasa konghe pehtlaiin Thawng Zam Thang nih hitihin a chim, Dr. Sa Sa hi Chin Ram caah a tuahmi a tam tuk ko nain mifim a si lo. Pathian nih thluachuah tu a hmu mi si. Laimi nih kan i fiang khawh lomi cu, Fim le Pathian thluachuak hi a si. Pathian nih thlua a chuak tik hna ah an mah fimnak le thiamnak ah an ruah tawn. Nawl pek ka si ah cun, Live thlah in ka rak chim te lai tiah attial.\nCulawng siloin Dr Sasa kong tthiamtthiam he pehtlaiin Laimi nih kan i bochan taktak mi le thil a thei taktak mi Dr Andrew Ngun Cun Lian nih cabia tawite apin ngaimi in a vun langhter ve. Dr Andrew Ngun Cung Lian nih a timi cu Kawlram ramkhel kongah David Lah thong a tlak kate ah a chuak mi pate a si i, a nu hnuk a din pah butein, NLD ti lawng a chim thiam rih mi hngakchiapa te asi. Ngaithiam ko uh, Ka rawl atam, ka ti ahal, ka ek a chuak ti achim duh paoh ah NLD, NLD tiah a au thiamka te asi tiah a chim ve.\nDr Sasa hi cu hlan ahcun Laimi or Chinmi nih a chiatnak siseh atuahsernak cungah thangchiat le dohkalh a tong ballo mi asi. Sihmanhsehlaw tutan ah ramkhel lei konghe pehtlaiin bia a vun chim hnu cun a dohkalh mi zong an vun um ngaingai cang. Dr Sasa hi ramkhel lei ahcun zeihmanh theih mi angei lo tiah minung tampi an ti i, tthenkhat nih cun a chimmi an zumh ngai fawn.\nPU CHAN HRE NIH SEHTAN ZONG AHLEN KHAWH LAI: LIVE VIDEO AN THOK


R.I.P.Malaysia Ah Aho Bawmtu Ngei Loin Sizungah A Um Hnuah Pa Van Ceu Awi Nih Mual A Kan Liam Taak – Chin World News Evening\nJune 15, 2020 June 15, 2020 Salai Van Chin News\nZual Ko: Malaysia um Aive khuami Pa Van Ceu Awi nih zahan (14/06/2020) ahkhan Hospital Kuala Lumpur sizungpi ah mual a kan liam tak. A thihning cu ai fiang rih lo, thawngfiang a um sile rak thanhthan kan i zuam lai. A kum hi kum 37 hrawng a si. A ruak cu HKL sizung ah an chiah, zeitik dah vui a si lai ti belte fian a si rih lo. Ngaihchiatnak a tongmi chungkhar le khuami Bawipa nih hnem ko hna seh.\nTutan mual a kan liam tak tu hi Aive khuami Pa Van Ceu Awi a si amah hi Malaysia ralzaam dirhmun in khuasami a si. Aive khuami a si zong hi Malaysia UNHCR nih CRC sinah thanhnak an tuah i cu hnuah CRC nih thawngzamhnak a tuah hnu lawngah Aive khuami a si hih an hngalh.\nUNHCR nih CRC sinah thanhnak an tuah ahhin a dam a um i ahohmanh bawmchantu a ngei lo tiin thanhnak an tuah. Asinain cu thanhnak an tuah ahhin a nunnak a rak liam diam tiah theih a si. Atu tiang rih cu a thihnak a ruang fiang tein an chim kho nain, thikai in thihhnawh a si.\nCRC lei nih thawngthanhnak an tuahmi: Bawmh Halnak! A tanglei kan rak langhtermi hmanthlak a min Van Ceu Awi (UNHCR reg: 791-05C80658) hi a dam lo ii atu hi siizung ah a um. Aho hmanh pehtlaih awk/ bawmtu a ngei lo tiin UNHCR nih thawng an kan thanh. Cu caah, a chungkhat maw, a khuami, amah a theimi nan um sual ahcun CRC zungah rak kan pehtlai hram uh tiah zaangfah kan in nawl hna.\nChirchan: MCF & CRC\nBenjamin Sum: Na duhmi na ngeih/hmuh tikah an petu Pathian kha va philh hlah!